Arddangos 1 - 15 o 58 canlyniad\n1 2 3 4 Tudalen Nesaf →\nEtholiadau, yr Eisteddfod a Chymry America\nDigido - Postiwyd 02-04-2012\nHysbyseb cyfrwng Cymraeg sy’n apelio am gefnogaeth gan y Cymry. (WOP00820)\nA hithau’n flwyddyn etholiadau arlywyddol yn America eleni, diddorol yw sylwi ar yr ymgyrchu gwleidyddol a fu yn hanes America wrth weithio ar eitemau sydd wedi’u digido fel rhan o Broject Cymru-Ohio sydd ar fin dod i ben gyda’r Llyfrgell Genedlaethol.\nDigwydd mynd trwy raglen Eisteddfod Flynyddol Cymdeithas Eisteddfod Ddeheuol Ohio a gynhaliwyd yn Jackson ar 26 Medi 1924 oeddwn i, er mwyn ei dehongli ar gyfer ei chyflwyno maes o law ar wefan y project, pan sylwais ar nifer sylweddol o hysbysebion ymgyrchu etholiadol a ychwanegwyd hwnt ac yma trwy’r rhaglen. Roedd hi fel petai’r rhaglen wedi cael ei noddi gan yr ymgeiswyr hyn oherwydd ei maint anarferol, a hyn ryw bum wythnos cyn yr etholiadau.\nMae’r hysbyseb hon yn cydnabod cefnogaeth eisteddfodwyr brwd yr ardal. (WOP00838)\nRoedd y ffaith bod Americanwyr yn ethol bron i bob swydd gyhoeddus oedd yn bodoli yn dipyn o syndod i mi, gyda hysbysebion gan ymgeiswyr ar gyfer bod yn Farnwr Profi, Clerc y Llysoedd, Siryf, Comisiynydd Sirol, Cofiadur Sirol a’r Ddeddfwrfa Daleithiol ynghyd ag ymgeiswyr i fod yn Seneddwr Daleithiol, Cynrychiolydd a Llywodraethwr fel yr oedd i ddisgwyl. Yn fwy na hyn, roedd mwyafrif o’r ymgeiswyr oedd yn ceisio dwyn perswâd ar yr eisteddfodwyr yn ymgeiswyr Gweriniaethol.\nMae’n deg dweud bod cymaint o hysbysebion yma yn ymddangos mewn rhaglen a oedd yn ddigwyddiad diwylliannol Cymreig yn amlygu’r ffaith mae’n si?r, bod y rhai oedd yn dilyn y ‘pethe’ hefyd yn cymryd diddordeb yng ngwleidyddiaeth a deddfwriaeth eu gwlad.\nDarganfod Sain - Postiwyd 16-08-2021\nAdnoddau Digidol Newydd i’r Haf\nCollections / Digido - Postiwyd 29-07-2021\nErs dechrau’r flwyddyn mae’r gwaith o ddigido ein casgliadau wedi parhau ac mae’r eitemau a’r casgliadau canlynol bellach ar gael yn ddigidol i’w pori o gartref ar wefan y Llyfrgell a/neu y catalog:\nCasgliadau Peniarth a Llanstephan\nLlyfr Du’r Waun (Peniarth MS 29)\nCyfraith Hywel Dda (Peniarth MS 31)\nMiscellanea (Llanstephan MS 117)\nPapurau Sir John Herbert Lewis\nPapurau Syr John Herbert Lewis Papers Dyddiadur 1900\nMae 33 o ddyddiaduron o bapurau Sir John Herbert Lewis Papers ar gyfer y cyfnod 1888-1924 ar gael:\nDiary 1888 (B1)\nDiary 1891 (B2)\nDiary 1893 (B3)\nDiary 1893 (B4)\nDiary 1893 (B5)\nDiary 1895 (B6)\nDiary 1896 (B7)\nDiary 1896 (B8)\nDiary 1897 (B9)\nDiary 1897 (B10)\nDiary 1898 (B11)\nDiary 1899 (B12)\nDiary 1900 (B13)\nDiary 1901 (B14)\nDiary 1901 (B15)\nDiary 1902 (B16)\nDiary 1903 (B17)\nDiary 1904 (B18)\nDiary 1905 (B19)\nDiary 1906 (B20)\nDiary 1907 (B21)\nDiary 1908 (B22)\nDiary 1909 (B23)\nDiary 1910 (B24)\nDiary 1911 (B25)\nDiary 1912 (B26)\nDiary 1913 (B27)\nDiary 1919 (B33)\nDiary 1920 (B34)\nDiary 1921 (B35)\nDiary 1922 (B36)\nDiary 1923 (B37)\nDiary 1924 (B38)\nSeliau a Siarteri Ystrad Marchell\nMae detholiad o ddogfennau a seliau canoloesol o Bapurau Pitchford Hall a Chofnodion Ystadau Penrice a Margam, Castell y Waun, Bronwydd a Wigfair, bellach ar gael, er enghraifft:\nNLW Penrice and Margam Deeds 84\nNLW Penrice and Margam Deeds 140\nNLW Penrice and Margam Deeds 250\nNLW Penrice and Margam Deeds 386\nNLW Penrice and Margam Deeds 1980\nNLW Penrice and Margam Deeds 1978\nNLW Penrice and Margam Deeds 2046\nNLW Pitchford Hall Deeds 1237\nNLW Chirk Castle 908\nMae mynediad hefyd i 33 o Siarteri Ystrad Marchell a cheir mynediad iddynt drwy’r catalog.\nHenry Gilbert, King Arthur's knights : the tales re-told for boys and girls; with 16 illustrations in colour by Walter Crane (1911)\nYn 2019, dewiswyd detholiad o gyfrolau print yn ymwneud â’r Brenin Arthur ar gyfer eu digido. Mae’r 13 cyfrol a ganlyn ar gael eisoes ac fe fydd y gwaith o ddigido’r gweddill yn parhau dros y misoedd nesaf:\nThomas Malory, Stories of King Arthur and his knights (1914)\nGottfried von Strassburg, Tristan (1912)\nErnest John Brigham Kirtlan, Sir Gawain and the Green Knight. Rendered literally into modern English … from cotton MS. Nero Ax in British Museum (1912)\nJames Knowles, The legends of King Arthur and his knights (1912)\nGuillaume Apollinaire, Très plaisante et recreative hystoire du très preulx et vaillant chevallier Perceval le Galloys jadis chevallier de la table ronde (1918\nWirnt von Gravenberg, Arthurian legends or the Hebrew-German rhymed version of the legend of King Arthur (1912);\nErik Björkman, Morte Arthure : mit einleitung, anmerkungen und glossar (1915);\nW. Lewis Jones, King Arthur in history and legend (1911);\nHenry Gilbert, King Arthur’s knights : the tales re-told for boys and girls; with 16 illustrations in colour by Walter Crane (1911);\nThomas Malory, The birth, life and acts of King Arthur: of his noble Knights of the Round Table (1909);\nHenry Gilbert, The knights of the Round Table with…illustrations…by Walter Crane (1919?);\nChrétien de Troyes, Kristian von Troyes Erec und Enide / Textausgabe mit variantenauswahl, einleitung, erklärenden anmerkungen und vollständigen glossar (1909);\nJames Douglas Bruce, Mort Artu: an Old French prose romance of the XIIIth century, being the last division of ‘Lancelot du Lac’ (1910).\nT. Llewelyn Jones, Difyr-gampau a gorchestion yr enwog Twm-Shôn-Catti, gwron Cymreig [188-]\nDros y misoedd diwethaf parhawyd i ryddhau cofiannau trwy Primo. Mae 913 o gyfrolau ychwanegol ar gael ar y catalog bellach, yn eu plith ceir:\nRobert Oliver Rees, Mary Jones, y Gymraes fechan heb yr un Beibl : a sefydliad y Feibl-Gymdeithas ;\nJohn Thomas, Cawell o friwsion : yn cynnwys hanesion am rai o’r dynion mwyaf enwog a adnabyddwyd gan y byd erioed … (1855);\nT. Llewelyn Jones, Difyr-gampau a gorchestion yr enwog Twm-Shôn-Catti, gwron Cymreig [188-];\nIsaac Foulkes ‘Llyfrbryf’, John Ceiriog Hughes : ei fywyd, ei athrylith, a’i waith (1887);\nJ. Roberts, Hanes mohttp://hdl.handle.net/10107/5635926rdaith o amgylch y ddaear : sef, mordaith y llong ‘John Davies,’ o Liverpool … yn y flwyddyn 1852; a mordaith y llong ‘Orwell,’ o Port Phillip, Victoria, heibio i New Zealand … i Lundain, yn y flwyddyn 1855 : yn nghyda hynodion gwlad Australia (1856).\nGweithiau printiedig eraill\nCarwr trwynau glân, Cân am y trewlwch (snuff) [1810?]\nDigidwyd 203 o weithiau eraill hefyd, gan gynnwys:\nY wyddor Gymreig, gyda gwersi at ddysgu sillebu a darllen, yn nghyd ag amryw bethau buddiol ereill, 1856;\nTaliesin Williams, Traethawd ar hynafiaeth ac awdurdodaeth coelbren y beirdd : yr hwnn [sic] a ennillodd ariandlws a gwobr Eisteddfod Y Fenni 1838 (1840);\nRhodd mam i’w phlentyn (1856);\nHanes ail fordaith y brig Albion (1819);\nT. E. Griffith, Alco feddyg: neu beryglon ac aneffeithiolrwydd diodydd meddwol fel meddyginiaeth (1879);\nHugh Davies, Cyfarwyddyd hylaw mewn amrywiol alwedigaethau : sef, pa fodd i ‘stainio, japanio, farnisho a giltio ar goed, &c., asio, caledu &c, haiarn &c., lliwio edef, lledr &c, ar drin tir a garddu; hefyd, cynghorion meddyginiaethol i ddyn ac anifail, y ffordd i fesur coed, &c., llongwrio, &c. &c. (1811);\nCarwr trwynau glân, Cân am y trewlwch (snuff) [1810?];\nRichard Hughes, Cân er galarus goffadwriaeth am y llofruddiaeth echryslon a gyflawnwyd ar gorff Hannah Jones, gwraig Daniel Jones … o Borth-y-rhyd … ar foreu Dydd Sul, yr 22ain o Hydref, am ba weithred … mae Daniel Jones yn awr … yn ngharchar tref Caerfyrddin [1854?]\nMapiau a Deunydd Graffigol\nFfotograffau D C Harries\nMen in cars outside Crown garage - T. Roberts & Sons, Llanymddyfri\nMae 102 o ffotograffau a dynnwyd tua 1890-1936 gan D C Harries o olygfeydd, adeiladau a phobl ardal Llanymddyfri, Llandeilo a Chaerfyrddin wedi’u hychwanegu. Mae’r detholiad yn cynnwys ffotograffau megis: Staff standing outside Lipton’s shop, Caerfyrddin, Staff standing outside Star Supply Stores, Llandeilo a Men in cars outside Crown garage – T. Roberts & Sons, Llanymddyfri.\nArchif Posteri Hanesyddol\nMarchnad Tregaron Market\nMae dros 2,630 o bosteri o Archif Posteri Hanesyddol y Llyfrgell ar gael i ddefnyddwyr drwy’r syllwr. Mae’r casgliad difyr hwn yn cynnwys amrywiaeth eang o bosteri, gan gynnwys posteri ymfudo o Aberystwyth a Lerpwl i America, baledi a chaneuon, posteri’n cyhoeddi marchnadoedd ac arwerthiannau, cyngherddau ac eisteddfodau bach a mawr ac ambell “noswaith ddifyr heb ganlyniadau gofidus”. Mae’r casgliad hefyd yn yn cynnwys nifer fawr o bosteri’n cyhoeddi newyddion am droseddau a hanesion llofruddion, er enghraifft: Dwyn caseg John Philip, Pentre-Mawr (1818); ‘Cyffes Wirfoddol John Griffiths .. am fwrddrad Mary Griffiths, ei wraig’ (1811) a ‘Murder’ (1796).\nYSTUMLLYN, JOHN (d. 1786)\nCyhoeddwyd 20 erthygl newydd ar y wefan:\nDaniel, Gwynfryn Morgan (1904-1960), addysgwr ac ymgyrchydd iaith\nDavies, Noëlle (1899-1983), llenor, addysgydd ac ymgyrchydd gwleidyddol\nEdmund-Davies, Herbert Edmund (1906-1992), cyfreithiwr a barnwr\nEvans, Clifford George (1912-1985), actor\nEvans, Edgar (1876-1912), fforiwr\nEvans, Owen Ellis (1920-2018), gweinidog Methodistaidd ac ysgolhaig beiblaidd\nEvans, Samuel Islwyn (1914-1999), addysgydd\nHam, Peter William (1947-1975), cerddor a chyfansoddwr caneuon\nHayward, Isaac James (1884-1976), glöwr, undebwr a gwleidydd lleol\nJones, Thomas Parry (1935-2013), dyfeisydd, entrepreneur a dyngarwr\nMorgan, Elaine Neville (1920-2013), sgriptwraig, newyddiadurwraig, ac awdures\nMorris, John William (1896-1979), cyfreithiwr a barnwr\nRees, Alan William (1941-2005), mynach Benedictaidd a cherddor\nSilverthorne, Thora (1910-1999), nyrs ac undebwraig\nSullivan, Clive (1943-1985), chwaraewr rygbi’r gynghrair\nThomas, Margaret Haig (1883-1958), swffragét, golygydd, awdur a gwraig fusnes\nVarrier-Jones, Pendrill Charles (1883-1941), meddyg\nWheeler, Dame Olive Annie (1886-1963), seicolegydd ac addysgydd\nWilliams, Cyril Glyndwr (1921-2004), diwinydd\nYstumllyn, John (d. 1786), garddwr a goruchwyliwr tir\nCofiwch hefyd ddilyn cyfrif Trydar Y Bywgraffiadur: @Bywgraffiadur\nMis Rhannwch Stori\nCollections - Postiwyd 26-05-2021\nMae hi’n Fis Rhannwch Stori ac mae traddodiad hir o rannu straeon yng Nghymru yn cael ei adlewyrchu nid yn unig yn ein casgliad llawysgrifau ond hefyd ein casgliad llyfrau print. O gyfrolau am chwedlau ac anturiaethau rhyfeddol megis straeon Twm Siôn Cati i hanesion mordaith Madog i America, i anturiaethau Wil Cwac a’i ffrindiau yn Llyfr Mawr y Plant a dirgelion byd o swyn yng nghyfres Harry Potter, dyma gyfle i rannu rhai o’n hoff straeon o’r casgliad llyfrau print.\nArwr y llyfr The adventures and vagaries of Twm Shôn Catti (1828) yw’r cymeriad chwedlonol sy’n cyfateb weithiau i Robin Hood neu Rob Roy. Honnwyd bod ei orchestion wedi’u seilio ar ddigwyddiadau ym mywyd cynnar Thomas Jones o Dregaron, tirfeddiannwr, hynafiaethydd, achydd a bardd. Dyma’r llyfr cyntaf i glodfori’r arwr hwn. Gellir casglu fod y llyfr wedi’i fwriadu ar gyfer y Cymry, gan fod yr awdur yn agored feirniadol o’r teithwyr Seisnig.\nMae Cymru fu : yn cynnwys hanesion, traddodiadau, yn nghyda chwedlau a dammegion Cymreig (1862) yn un o’r gweithiau pwysig cyntaf a gyhoeddwyd gan Isaac Foulkes (Llyfrbryf, 1836-1904), cyhoeddwr, newyddiadurwr a llenor o Lanfwrog, Sir Ddinbych. Yn ogystal â chyhoeddi llyfrau fel y casgliad hwn o lên gwerin, ysgrifennodd Llyfrbryf gofiannau i J. Ceiriog Hughes a Daniel Owen a golygodd farddoniaeth a llythyrau Goronwy Owen a gweithiau Twm o’r Nant. Gwnaeth fwy na’r un golygydd arall yn ei gyfnod i ennyn diddordeb y Cymro cyffredin yn llenyddiaeth ei wlad.\nThe adventures and vagaries of Twm Shôn Catti (1828)\nFarther observations, on the discovery of America, by Prince Madog ab Owen Gwynedd (1792)\nHistori Sawney Beane (ca. 1800)\nY ferch o Gefn Ydfa (1881?)\nCymru fu : yn cynnwys hanesion, traddodiadau, yn nghyda chwedlau a dammegion Cymreig (1862)\nDywedir i Madog ab Owain Gwynedd hwylio gydag wyth llong o Abercerrig ger Abergele i chwilio am wlad newydd yn y gorllewin oherwydd iddo ddiflasu ar y gynnen rhwng ei frodyr wedi marwolaeth ei dad, ac iddo lanio ym Mobile Bay tua 1169. Yn yr 16eg ganrif, John Dee oedd y cyntaf i hawlio’r Byd Newydd i Frenhines Lloegr ar sail mordaith Madog. Cafodd disgynyddion y Cymry a ymfudodd gyda Madog eu huniaethu â’r Indiaid Mandan a oedd yn byw i’r gorllewin o afon Missouri ar ddiwedd y 18fed ganrif. Daeth y myth i sylw’r cyhoedd pan gyhoeddodd yr hanesydd John Williams Farther observations, on the discovery of America, by Prince Madog ab Owen Gwynedd (1792) . O ganlyniad i ffugiadau Iolo Morganwg daeth yn gymhelliad cryf i ymfudo i America o Gymru.\nGanwyd y nofelydd Isaac Craigfryn Hughes (1852-1928) ym Mynwent y Crynwyr, Morgannwg. Glöwr ydoedd a bu’n ddall am ran olaf ei oes. Y ferch o Gefn Ydfa (1881?) yw’r fwyaf poblogaidd o’i chwe nofel, sydd yn adrodd hanes Ann Maddocks (1704-1727), merch i William Thomas o Gefn Ydfa, tŷ ger Llangynwyd, Morgannwg a gwraig i Anthony Maddocks. Bu farw ei thad pan oedd hi’n blentyn, ac yn ôl y chwedl ramantus di-sail priododd Maddocks, cyfreithiwr cefnog a mab i’w gwarcheidwad, o’i hanfodd, er iddi garu â bardd ifanc o’r enw Wil Hopcyn a gyfansoddodd penillion “Bugeilio’r Gwenith Gwyn” iddi hi. Dywedir iddi farw o dorcalon yn fuan ar ôl priodi â Maddocks. Iolo Morganwg oedd y cyntaf i honni mai Wil Hopcyn oedd awdur y gân, ond ychwanegodd Hughes manylion gordeimladol at y stori yn y nofel hon.\nMae Histori Sawney Beane (ca. 1800) yn chwedl hynod sy’n adrodd hanes Alexander “Sawney” Beane, pennaeth llwyth gyda 45 aelod yn yr Alban yn yr 16eg ganrif. Cyhuddwyd ei wraig, Agnes Douglas, o fod yn wrach. Roedd y llwyth hwn yn gyfrifol am lofruddio a chanibaleiddio dros 1,000 o bobl tra’n byw mewn ogof rhwng Girvan a Ballantrae am 25 mlynedd, nes iddynt gael eu darganfod a’u dienyddio ar orchymyn y Brenin Iago VI. Mae’r llyfr hwn am hanes Sawney Beane yn gyfieithiad o’r Saesneg.\nDetholiad bychan sydd fan hyn wrth gwrs – mae silffoedd y Llyfrgell yn gwegian dan bwysau cyfrolau sy’n llawn straeon hud, lledrith a direidi. Hawdd fyddai ymgolli am oriau rhwng cloriau’r rhain – beth am chwilio’n catalog i weld pa stori wnewch chi ddarganfod?\nY Cymry yng Nghanada\nDarganfod Sain - Postiwyd 17-11-2020\nYn ystod y 70au cynnar comisiynodd Llywodraeth Canada bobl i gasglu gwybodaeth am amrywiol genhedloedd a oedd yn byw yn y wlad. Am dri mis yn ystod 1974, bu Glenys James yn ymchwilio i hanes y Cymry a ymfudodd i Ganada o Batagonia. Yn ystod yr amser hwn, teithiodd dros 8,000 o filltiroedd yn siarad a recordio cyfweliadau âg amrywiol deuluoedd o ddisgynyddion Cymreig.\nGlenys James a Dei Tomos\nMae’r recordiadau o werth hanesyddol ac yn rhoi persbectif i ni o fywyd ym Mhatagonia a Chanada ar ddechrau’r ugeinfed ganrif. Trwy wrando ar leisiau’r bobl eu hunain gallwn glywed yr hyn a welsant, a sut roeddent yn teimlo.\nYn ystod yr amser hwn bu llawer o symud o fewn Canada ymysg nifer o wahanol genhedloedd, gan gynnwys pobl o Batagonia â gwreiddiau yng Nghymru.\nYn 1902, gadawodd dros 200 o Gymry Batagonia am eu bywyd newydd yng Nghanada gyda dros 5,000 yn mudo ar ôl Adfywiad 1904-5. Symudodd llawer ohonynt oherwydd yr amodau byw anodd y daethant ar eu traws, yn bennaf llifogydd cyson, a dim tir ar gael i’w ffermio.\nFfurfiwyd cymunedau newydd gyda llawer o’r Cymry yn ymgartrefu yn ardal Saskatchewan, gan fod hon yn ardal ddynodedig a ddewiswyd gan Lywodraeth Prydain o dan David Lloyd George. Cafodd y pentrefi a’r trefi newydd enwau lleoedd Cymreig, megis Bangor, Llewelyn a Glyndwr. Codwyd siopau, adeiladau, ysgolion a chapeli a chadwyd rhai o’r traddodiadau Cymreig, megis yr Eisteddfod.\nMae Mr Griffith Jones yn cofio’r Englyn a ysgrifennodd ei dad yn yr Eisteddfod:\nGellir gweld trawsgrifiad o’r ffeil sain ar ddiwedd y blog.\nCasglwyd y casgliad hanes llafar gan Amgueddfa Hanes Canada, Ottawa lle cedwir y tapiau gwreiddiol. Anfonwyd copïau i Lyfrgell Genedlaethol Cymru lle cawsant eu storio mewn amgylchedd rheoledig er mwyn amddiffyn y tapiau i’w defnyddio yn y dyfodol.\nAmgueddfa Hanes Canada\nDetholiad o dapiau gwreiddiol Glenys James\nMae’r prosiect Datgloi Ein Treftadaeth Sain sy’n cael ei ariannu gan Gronfa Treftadaeth y Loteri Genedlaethol, a’i arwain gan y Llyfrgell Brydeinig bellach wedi digido a chreu metadata ar gyfer y cyfweliadau hyn. Bellach gellir clywed y casgliad am y tro cyntaf ers y 70au.\nDyma Jonathan Wise o Amgueddfa Hanes Canada yn trafod Casgliad Glenys James:\nGellir gweld trawsgrifiad o’r ffeil sain ar ddiwedd y blog\nI gael mwy o wybodaeth am gasgliad Glenys James a sut y cawsant eu digido, edrychwch ar ein fideo ‘O Ganada i Lyfrgell Genedlaethol Cymru’ ar ein tudalen YouTube: https://www.youtube.com/user/llyfrgen\nTrawsgrifiad: Mr Griffith Jones yn siarad â Glenys James\nGriffith Jones: Daeth Dad o Gymru, Tregeiriog gyntaf ym 1891 ac ar ôl sawl taith yn ôl death allan eto ym 1910 ac ymgartrefu yn ardal Wood River. Mae mam gyda rhieni o Gymru a daeth hi o’r Unol Daliaethau i Ganada ym 1902 ac fe briodon nhw ym 1911. Ganwyd pedwar ohonom iddyn nhw ac mae’n debyg fy mod i’n siarad cystal Cymraeg ag unrhyw un ohonyn nhw, sydd ddim yn dda iawn.\nGlenys James: Nawr, roedd eich tad yn adnabyddus yn yr ardal yma am ysgrifennu englynion yn y Gymraeg a’r Saesneg.\nGriffith Jones: Roedd yn adnabyddus ledled Gogledd America mewn gwirionedd, oherwydd cyfrannodd at y papurau Cymreig a chystadlodd yn holl Eisteddfodau Cymru y gallai gyda’i Englynion ac enillodd lawer o wobrau gyda hwy.\nGlenys James: A allwch gofio unrhyw un o’r englynion a ysgrifennodd?\nGriffith Jones: Gallwn ddweud un yn Saesneg, fel y gwyddoch fod yn rhaid i’r englyn gyseinio gyda harmonïau, un yr enillodd wobr arno yn Saesneg oedd:\nLindy how well he landed\nIn Paris o peril confronted\nPretty Yank with great head\nAway he went un daunted\nTrawsgrifiad: Mr Jonathan Wise\nHelo, fy enw i yw Jonathan Wise. Rwy’n arbenigwr casglu ar gyfer yr archifau clyweledol yn Amgueddfa Hanes Canada. Ynghyd ag arddangosfeydd a rhaglenni ymchwil o’r radd flaenaf, mae’r Amgueddfa’n gartref i archif o dros 100,000 o recordiadau hanesyddol. Mae’r casgliadau unigryw hyn yn dyddio o 1899 ac yn cynnwys amrywiaeth o ganeuon, straeon a chyfweliadau wedi’u recordio gan gymunedau ym mhob talaith a thiriogaeth yng Nghanada.\nUn o’r casgliadau hyn yw Casgliad Glenys James. Ym 1974, cychwynnodd Glenys James ar ei thaith o amgylch y wlad i ymchwilio i fywydau mewnfudwyr o Gymru a oedd wedi dod i Ganada yn ystod y ganrif ddiwethaf. Bu’n cyfweld â phobl yn eu cartrefi, yn siarad am eu bywydau a’u profiadau unigryw eu hunain. Holodd am hanesion teulu ac atgofion plentyndod. Roedd ganddi ddiddordeb arbennig yn y modd yr oedd iaith a diwylliant Cymraeg yn cael eu cadw.\nO Montreal, Quebec i Edington, Alberta a phwyntiau rhwng y ddau, cipiodd Glenys James y foment ym mywydau cymunedau Cymreig Canada.\nMae staff llyfrgelloedd, archifau ac amgueddfeydd ledled y byd yn gweithio’n galed i amddiffyn casgliadau hanes llafar fel rhai Glenys James. Mae llawer o’r recordiadau hyn ar gyfryngau bregus a darfodedig y mae’n rhaid eu digido er mwyn y dyfodol.\nYn y pen draw, gwneir yr holl waith yma er mwyn gwarchod y gorffennol, gwasanaethu’r cenedlaethau presennol a chenedlaethau’r dyfodol. Mae Amgueddfa Hanes Canada yn falch o gael y cyfle i rannu gwaith Glenys James a hoffwn ddiolch i bawb yn Llyfrgell Genedlaethol Cymru am eu cefnogaeth i helpu diogelu’r casgliad pwysig yma.\nGwaith Da yn Cadw’r Hyn sydd Dda: Cadw Deddfau Hywel Dda yn Llyfrgell Genedlaethol Cymru\nCasgliadau / Collections / Digido - Postiwyd 05-11-2020\nDiwrnod Cadwedigaeth Ddigidol y Byd\nBob blwyddyn, mae’r Glymblaid Cadwedigaeth Ddigidol yn cynnal Diwrnod Cadwedigaeth Ddigidol y Byd gyda’r nod o dynnu sylw at y materion strategol, diwylliannol a thechnolegol cymhleth sy’n gysylltiedig â sicrhau mynediad parhaus at gynnwys digidol. Mae eleni wedi dwyn sylw yn benodol\nat y ddibyniaeth fyd-eang ar wybodaeth ddigidol, seilwaith a chysylltedd ac mae’r thema eleni: Digidau: er Daioni, yn adlewyrchu effaith gadarnhaol cadw a darparu mynediad at gynnwys digidol dibynadwy. Mae’r thema hon yn cyd-fynd yn berffaith ag ymagweddau arloesol y Llyfrgell mewn cadwraeth draddodiadol, digido a chadwraeth ddigidol sy’n integreiddio i sicrhau bod Llawysgrif Boston o Gyfreithiau Hywel Dda yn hygyrch nawr ac yn y dyfodol.\nPrynwyd Llawysgrif Boston yn 2012 gan y Llyfrgell gyda chymorth Cronfa Dreftadaeth y Loteri, Cyfeillion y Llyfrgelloedd Cenedlaethol a Llywodraeth Cymru. Mae’r llawysgrif, a ysgrifennwyd yn Gymraeg, yn dyddio o tua 1350 ac mae’n cofnodi deddfau brodorol Cymru, y credwyd iddynt gael eu codeiddio gan Hywel Dda. Mae’n destun allweddol yn hanes cyfraith Cymru ac mae’n rhoi cyfle inni dreiddio i fywyd diwylliannol a hunaniaeth Cymru. Fe’i defnyddiwyd fel testun gwaith, gan gael ei anodi gan Farnwr yn Ne Cymru, a’i gariodd o gwmpas yn ei boced. Erbyn y 19eg ganrif, roedd y llawysgrif wedi cyrraedd America ac roedd yng ngofal Cymdeithas Hanesyddol Massachusetts yn Boston, ar ôl cael ei chludo yno gan ymfudwr mae’n debyg.\nDatgelodd asesiad cadwraeth fod y llawysgrif yn fregus iawn, gyda llawer o rwygiadau a holltiadau, gan olygu na ellid ei thrafod heb y risg o ddifrod pellach. Penderfynwyd dad-rwymo’r gyfrol a digideiddio’r cynnwys, a fyddai’n galluogi ail-rwymo’r gwreiddiol, creu copïau ffacsimili a mynediad digidol.\nLlif gwaith o un pen i’r llall\nMae llif gwaith cymhleth wedi’i ddatblygu i reoli’r broses ddigido, o ddethol i ddarparu mynediad a storio. Sicrhaodd ymarfer meincnodi fod y llawysgrif yn cael ei digido yn unol â’r safonau a’r fethodoleg a sefydlwyd ar gyfer digido deunyddiau llawysgrif. Nodwyd y protocolau ar gyfer sganio, gan gynnwys y wybodaeth hanfodol er mwyn cipio delwedd, sef , priodoli enw ffeil, proses trosi, a phenodi fformatau ffeiliau ar gyfer ffeiliau meistr a deilliadol.\nSiart Llif gwaith Llawysgrifau\nHwyluswyd y broses sganio trwy’r dadrwymo, gan alluogi cipio pob ffolio yn gyfan, heb yr angen i ddad-ystofi (de-warp). Cynorthwyodd hyn gyda’r broses o ymestyn ymylon allanol y memrwn yn ddigidol. Gellid sganio pob ffolio gwastad trwy ddefnyddio system sganio llinell, yn hytrach na’r dull arferol o ddefnyddio camera a chrud un siot . Trwy ddefnyddio’r dull hwn, gellid cipio’r delweddau ar eglurdeb uwch nag y byddai arferion gwaith normal yn ei ganiatáu ac roedd mwy o gysondeb o ran goleuo, a chywirdeb lliw gwell.\nCynhyrchodd y broses sganio ffeiliau meistr TIFF, gyda’r deilliadau JP2 yn cael eu cynhyrchu wrth amlyncu i Fedora, y System Rheoli Asedau Digidol. Cynhyrchwyd y ffeiliau METS, a oedd yn cynnwys metadata disgrifiadol a strwythurol wrth amlyncu. Storiwyd y prif ffeiliau TIFF yn yr Archif Ddigidol. Mae camau cadwraeth, gan gynnwys gwirio checksum , monitro sefydlogrwydd a chynllunio cadwraeth yn sicrhau bod y cynnwys digidol yn cael ei gadw.\nBudd arall o’r broses dadrwymo a sganio oedd y cyfle i’r Llyfrgell ddangos ei thechnegau arloesol wrth greu ffacsimiliau, sydd bron yr un ffunud â’r rhai gwreiddiol. Cydiwyd copïau printiedig o’r dail wedi’u sganio, ar bapur archifol o ansawdd uchel, a’u pastio gefn wrth gefn i ffurfio ffolios a chydiadau. Sicrhaodd y fformat cefn wrth gefn hwn y byddai’r ffacsimili yr un trwch â’r llawysgrif wreiddiol. Arweiniodd y dechneg arloesol o efelychu memrwn trwy ymestyn y papur â llaw yn anwastad, tra bod y dail yn dal i fod yn llaith, at ymddangosiad crychiog dilys.\nRhwymwyd y ffacsimiliau yn yr un modd â’r gwreiddiol ac fe’u defnyddiwyd at ddibenion addysgu ac allgymorth, gan ganiatáu mynediad am gyfnod estynedig i’r llawysgrif, gan ddiogelu’r gwreiddiol.\nAllwch chi weld y gwahaniaeth!\nGellir gweld y llawysgrif ddigidol ar wefan y Llyfrgell. Mae’r delweddau’n cael eu gweini trwy faniffest IIIF, wedi’i gysylltu â’r ffeiliau deilliadol a gedwir yn Fedora, sy’n cyflenwi’r Gwyliwr Cyffredinol (Universal Viewer). Gellir newid y delweddau, gyda’r gallu i chwyddo rannau o’r llawysgrif, troi’r tudalennau a chael amrywiaeth o olygfeydd. Mae’r metadata disgrifiadol ar gael gyda’r delweddau er mwyn ddarparu gwybodaeth gyd-destunol.\nTrwy ei dull integredig o warchod ac ymestyn mynediad i un o drysorau mwyaf arwyddocaol Cymru, mae’r Llyfrgell yn sicr wedi defnyddio ei digidau, yn ffigurol ac yn llythrennol, er lles ac i bawb.\nSally McInnes, Pennaeth Gofal Casgliadau a Chasgliadau Unigryw\nColin Edwards a Dylan Thomas: Atgofion Am Eicon\nDarganfod Sain - Postiwyd 14-05-2020\nWrth i ni ddathlu Diwrnod Rhyngwladol Dylan Thomas, mae’r peiriannydd Datgloi Ein Treftadaeth Sain (DETS) wedi bod yn digideiddio cyfweliadau a recordiwyd gan Colin Edwards gyda ffrindiau a theulu Dylan Thomas. Rhoddwyd y recordiadau i Lyfrgell Genedlaethol Cymru gan Mary Edwards, gwraig Colin. Golygwyd y tapiau, ar ôl eu trawsgrifio, gan David N Thomas a’u cyhoeddi yn ei lyfrau Dylan Remembered (Seren 2003, 2004).\nYma, mae Sophie Tupholme, un o wirfoddolwyr DETS yn myfyrio ar ei phrofiad o wrando a chatalogio’r casgliad.\nAm y pum mis diwethaf, rwyf wedi cael y cyfle hyfryd a lwcus i helpu catalogio recordiadau sain a wnaed gan y newyddiadurwr o Gymru, Colin Edwards. Ar draws y 1960au, cwblhaodd Edwards gasgliad uchelgeisiol o gyfweliadau â theulu, ffrindiau a chydnabod y bardd Dylan Thomas – gan greu collage cywrain o atgofion a daflodd olau digynsail ar fywyd a chymeriad y bardd.\nYn dod o ddealltwriaeth gymharol fylchog o fywgraffiad, allbwn ac eicon Dylan Thomas, cefais gyfle unigryw i lunio argraff o’r dyn, ei waith a’i berthnasoedd o ffynonellau agos yn hytrach nag o syniadau neu fytholeg a dderbynnir yn ddiwylliannol. Rwyf wedi dysgu am ac yn mwynhau argraffiadau o Dylan Thomas fel unigolyn hael, doniol, weithiau’n swil ond yn aml yn gymdeithasgar, a chlywed y rhain fel pe bai ffrind yn eu trosglwyddo i mi yn bersonol. Atgofion o dirnodau Abertawe ac Ysgol Ramadeg yn gludwaith a’i gilydd yn rhoi llun yr un mor llachar â phe bawn i wedi ymweld â nhw fy hun; rwy’n adnabod sgyrsiau gyda rhai ysgolfeistri a myfyrwyr, i mi eistedd yn y Caffi Kardomah ar foreau Sul, a cherdded y Promenâd yn y nosweithiau oer. Wrth wrando ar ddisgrifiadau o wyliau haf yn Fferm Fern Hill yng Nghaerfyrddin, gyda myrdd o deulu, ffrindiau a phobl leol i gyd yn cyfrannu eu straeon a’u safbwyntiau, roeddwn i’n teimlo dealltwriaeth gyffredinol o’r cyfnod a lle hwn fel pe bawn i hefyd wedi ymweld â’r ffermydd cyfagos ac wedi bod am beint yn y pentrefi cyfagos.\nAm wledd hynod ddiddorol – dysgu am fyd cyfan, gyda’r dyn hynod hwn yn ei ganol, trwy atgofion a hanesion a rennir gan y rhai oedd yn ei adnabod orau. Yn lwcus i mi, yr wyf yn awr yn teimlo fel pe wyf yn adnabod y dyn ar lefel uwch na’r wybodaeth gyffredin, dim ond oherwydd bod y cyfweliadau hyn yn teimlo fel rhannu gwybodaeth freintiedig o gof a genau ffrind. A hyd yn oed ar wahân i gynnwys, roedd yr iaith hyfryd a ddefnyddiodd y beirdd a’r artistiaid yng nghydnabod Thomas (Charles Fischer, Alfred Janes, Frances Hughes a llawer o rai eraill) wrth ddisgrifio ei ‘fywiogrwydd’, synnwyr digrifwch neu gariad at eiriau, yn wefreiddiol.\nWrth gwrs, nid oeddwn ar fy mhen fy hun ar y siwrnai hon a’r darganfyddiadau yma. Y newyddiadurwr a chyfwelydd toreithiog Colin Edwards arweiniodd fy ffordd, tywys y sgyrsiau i bwyntiau penodol, holi golwg newydd a chloddio am fanylion pellach, a bob amser yn dychwelyd y sgwrs i Dylan – y Dylan ‘go iawn’, y Dylan o gydnabod teulu a ffrindiau. Ochr yn ochr â thrafodaethau am ddyddiau ysgol Thomas, bywyd yn Nhalacharn a theithiau i America, daeth pynciau dadlennol eraill i’r amlwg, megis ei berfformiadau theatr trawiadol, cyfeillgarwch â ffigurau amlwg ac artistiaid fel Edith Sitwell ac Augustus John, a theithiau i Fflorens a Rhufain, Prag ac Iran.\nRoedd dod i adnabod Colin Edwards trwy gydol y cyfweliadau hyn ynddo’i hun yn broses hynod ddiddorol, a gwnaeth ei amynedd, ei ddyfalbarhad a’i ddiddordeb gwirioneddol yn ei bynciau argraff fawr arnaf. Fe ddes i ragweld ei hoff gwestiynau, tôn y llais a ddefnyddir mewn sefyllfaoedd penodol, y pwyntiau yr oedd eisiau datgelu a gwthio amdanynt fwyaf, y mathau o hanesion roedd yn mwynhau neu yn eu gweld yn ddoniol, a ffurfioldeb ei lais wrth siarad â rhywun sy’n uchel ei barch yng nghylchoedd artistig Thomas, o’i gymharu â rhwyddineb ei sgyrsiau â ‘dynion cyffredin’ neu ffrindiau teulu amser hir. Mae cyfeilio i Edwards ar y prosiect hanes llafar hwn wedi teimlo fel ymuno â hen ffrind wrth iddo alw ar gymdogion, gan fwynhau sgyrsiau agos fel rhywun sylwgar o’r tu allan.\nRoedd hefyd yn ddiddorol clywed yr un storïau ac ymatebion yn cael eu hailadrodd ar draws cyfweliadau. Roedd yr ailadroddiadau hyn yn rhoi arwydd o ddealltwriaeth a rennir o Thomas oedd yn aml, mewn gwirionedd, yn ymadael o syniadau o Dylan Thomas sy’n treiddio ein dealltwriaeth ddiwylliannol o’i gymeriad a’i fywyd. Rhannodd llawer o’r cyfweleion straeon am Thomas yn mynnu ad-dalu dyledion i’w ffrindiau, gan reoli ei yfed yn llwyddiannus fel y gallai ysgrifennu’n ddilyffethair a chwarae’n siriol gyda’i blant. Mae chwedlau o’i yfed, mercheta, nwydau di-hid a natur anrhagweladwy yn cael eu gwanhau ac yn ymddangos yn rhyfedd o’i gymharu ag atgofion ac argraffiadau mwy dof ei deulu a’i ffrindiau. Mae’n ymddangos bod straeon am ei giamocs gwyllt wedi tyfu oherwydd, wrth gwrs, mae’r straeon hyn yn gwerthu’n well na straeon am Thomas yn ceisio ad-dalu ei ddyledion, yfed peintiau yn hytrach na gwirod caled a theithio i America am arian i gefnogi ei deulu a’i ffordd o fyw, yn hytrach nag ar gyfer profiadau o anfoesoldeb a rhyddid rhag bywyd cartref.\nNi allaf argymell y casgliad hwn yn ddigon uchel. Yn hynod ddiddorol ac yn addysgiadol, mae’n dwyn ynghyd amrywiaeth hyfryd o leisiau a safbwyntiau, ac yn ennyn diddordeb y gwrandäwr ar unwaith – p’un a ydych chi’n teimlo eich bod yn gwybod bron popeth neu nesaf peth i ddim am Dylan Thomas a’i Gymru. Canfûm fod dwyster gwrando ar gynifer o gyfweliadau mewn cyfnod byr o amser hefyd wedi fy helpu i fyfyrio ar agweddau y tu hwnt i fywyd a chymeriad Thomas, megis y ffyrdd mwyaf buddiol o gynnal cyfweliad a pha bwyntiau sgwrsio sy’n debygol o arwain at yr ymatebion gorau. Roedd Edwards, heb amheuaeth, yn gyfwelydd medrus a phroffesiynol iawn, ac mae’r casgliad hwn yn cyflwyno model rhagorol ar gyfer mynd o gwmpas prosiect hanes llafar i’r rhai a allai fod â diddordeb mewn dilyn rhywbeth tebyg.\nMae cael y cyfle i gatalogio’r tapiau sain hyn wedi bod yn gwbl werth chweil o’r dechrau i’r diwedd. Mae wedi bod yn bleser cyfrannu at ein treftadaeth ddiwylliannol a rennir yn y llwybr hwn, gan alluogi yn y pen draw i gyflwyno’r gweithiau cadwedig hyn o’r newydd a’u mwynhau ar y cyd gan gynulleidfaoedd hen a newydd fel ei gilydd.\nCasgliadau / Cerddoriaeth / Collections / Heb ei gategoreiddio - Postiwyd 23-03-2020\nMae bywyd Phyllis Kinney yn daith o America i Aberystwyth, ac o fod yn gantores operatig i fod yn un o’r awdurdodau mwyaf blaenllaw ar gerddoriaeth draddodiadol Cymru.\nGaned Phyllis Kinney (sydd bellach yn 97 mlwydd oed) ym Mhontiac, Michigan ger Detroit ar 4 Gorffennaf 1922 – diwrnod Annibyniaeth yr UDA. Addysgwyd hi yn Ysgol Uwchradd Pontiac ac yna yng Ngholeg Talaith Michigan, East Lansing lle bu’n arbenigo mewn cerddoriaeth gan raddio ym 1943. Cymaint oedd ei thalent lleisiol fel iddi sicrhau cymrodoriaeth yn Ysgol Gerdd Juilliard, Efrog Newydd lle bu’n astudio am dair blynedd. Yn 1947 daeth yn brif soprano gyda chwmni opera Carl Rosa, ac wrth deithio ym Mangor cyfarfu â Meredydd Evans (1919-2015) a ddaeth yn ŵr iddi. Priododd ar 10 Ebrill 1948 a ganed eu merch Eluned yn ystod haf 1949. Treuliwyd eu bywyd priodasol yng Nghymru yn bennaf, ar wahân i gyfnod o wyth mlynedd rhwng 1952 a 1960 a dreuliasant yn America – gyda’i rhieni ym Mhontiac, yn Princeton ac yn Cambridge Mass. Parhaodd â’i gyrfa gerddorol, gan berfformio mewn opera gan y cyfansoddwr Americanaidd Roger Sessions yn Princeton ym 1955, a bu’n dysgu cerddoriaeth mewn ysgolion cynradd ac uwchradd.\nPhyllis Kinney, 1960 (Geoff Charles)\nCasgliad Phyllis Kinney Collection\nPhyllis Kinney a Meredydd Evans album cover\nAr ôl dychwelyd i Gymru cyfrannodd at raglenni adloniant ysgafn y BBC fel cantores, a daeth hefyd yn gyflwynydd ac ymchwilydd arbenigol ar gyfer rhaglenni teledu. Mae ei diddordeb cerddorol yn amrywio o sioeau cerdd Americanaidd i ganeuon gwerin Cymraeg ac mae hi wedi treulio’r ychydig ddegawdau diwethaf yn ymchwilio i lawysgrifau a chyhoeddiadau cerddorol yn Llyfrgell Genedlaethol Cymru, Sain Ffagan a Phrifysgol Bangor. Dyma oedd cefndir ei gwaith nodedig, Welsh Traditional Music (Gwasg Prifysgol Cymru, 2011), sef y llyfr awdurdodol ar gerddoriaeth draddodiadol Cymru o’r dechrau hyd heddiw. Mae hi hefyd wedi cyfrannu nifer o erthyglau i gyfnodolion (yn enwedig yn ‘Canu Gwerin’ a Hanes Cerddoriaeth Cymru: Welsh Music History) ac wedi cyhoeddi sawl llyfr ar gerddoriaeth werin Gymraeg, a llyfrau caneuon i blant, rhai wedi’u hysgrifennu ar y cyd â Meredydd Evans. Dyfarnwyd gradd M Mus anrhydeddus iddi gan Brifysgol Cymru ym 1991 a daeth yn gymrawd anrhydeddus Prifysgol Bangor ochr yn ochr â’i gŵr ym 1997.\nCeir trysorfa o wybodaeth am gerddoriaeth draddodiadol Cymru ymysg archifau Meredydd Evans a Phyllis Kinney, a gyflwynwyd fel rhodd hael i’r Llyfrgell Genedlaethol. Mae ffeiliau Phyllis Kinney (dros 30 bocs) yn cynnwys nodiadau manwl, rhestrau a dadansoddiad o alawon, gyda gwybodaeth am gerddorion a chasglwyr cerddoriaeth. Roedd ei dull systematig o weithio, wrth edrych ar rythm, diweddeb, ffurf, harmoni a moddau yn golygu y gallai hi nodi’n hyderus mewn llythyr at y bardd Keith Bosley mai’r mesur gwerin mwyaf poblogaidd yng nghân werin Cymru yw’r ‘trochaic tetrameter quatrain’; ac ysgrifennu erthygl ar y cysylltiad rhwng ‘Migldi Magldi’ a theulu o alawon Gwyddelig / Cymraeg penodol. Dengys ei gohebiaeth ei haelioni wrth ateb ymholiadau a darparu cefnogaeth i fyfyrwyr, ymchwilwyr a cherddorion ledled y byd. Mae’r archif yn adlewyrchu’r modd y cofleidiodd Gymru, ei phobl a’i diwylliant, gan ddod yn siaradwr Cymraeg rhugl a dyrchafu cerddoriaeth draddodiadol Gymreig trwy ei hastudiaethau cerddolegol.\nRheolwr Rhaglen | Programme Manager\nYr Archif Gerddorol Gymreig | The Welsh Music Archive\n@cerddllgc | @MusicNLW\nY Plygain yng Nghymru\nCollections / Stori Cymru - Postiwyd 20-12-2019\nUnwaith mae’r hydref drosodd a phawb yn dechrau cwyno ei bod hi’n oer, dyna’r amser i fynd am drip i sir Drefaldwyn. Pam? Wel, i ganu’r hen garolau plygain – nid mewn cyngerdd nac eisteddfod, ond fel rhan o wasanaeth naturiol y gymdeithas mewn eglwys a chapel, drwy’r Adfent ac ymlaen tan Ŵyl Fair y Canhwyllau ar 2 Chwefror.\nMae’n debyg mai o’r Lladin pullicantio ‘caniad y ceiliog’ y daw’r gair plygain. Cynhelid y gwasanaeth yn wreiddiol am 3 a.m., cyn ei symud i 4, yna 5, yna 6 o’r gloch ar fore’r Nadolig. Un o wasanaethau’r Eglwys Gatholig oedd y plygain tan y Diwygiad Protestannaidd pan fabwysiadwyd ef gan yr Anglicaniaid, ac yna’n ddiweddarach gan yr Anghydffurfwyr. Erbyn heddiw, gyda’r nos y cynhelir y gwasanaeth, gan mwyaf.\nRhiannon Ifans a Trefor Puw yn canu carolau Plygain\nMae’r gwasanaeth yn agor gyda’r Hwyrol Weddi (mewn eglwys) neu wasanaeth byr (mewn capel). Yna daw’r datganiad ‘Mae’r plygain yn awr yn agored’, sef yn agored i unrhyw un gyflwyno carol blygain. Plant sy’n agor, wedyn pobol ifanc, wedyn parti’r eglwys neu’r ardal, ac yna’r bobl sydd wedi teithio yno o bell; os oes mwy nag un parti lleol bydd un o’r rheini yn cloi. Does byth raglen. Mae’r carolwyr, yn unigolion a phartïon, yn gwneud eu ffordd drwy’r gynulleidfa niferus i lawr i’r gangell neu’r sêt fawr, taro nodyn â seinfforch, a chanu’n ddi-lol. Y carolwyr sy’n penderfynu trefn y noson er mwyn osgoi cael dau unawdydd yn dilyn ei gilydd, neu ddwy ddeuawd, i gael amrywiaeth yn nhrefn yr eitemau.\nMae pawb yn canu’n anffurfiol, heb arweinydd. Rhaid cofio ym mha drefn y canodd pawb er mwyn dilyn yr un drefn yn ail hanner y noson (sef yn yr ail gylch), a chofio pa garolau a ganwyd, i osgoi ailganu. Ar y diwedd mae’r dynion sydd eisoes wedi cyflwyno carol yn cael eu galw ymlaen i gydganu ‘Carol y Swper’. Ar eu gorau, maen nhw’n wefreiddiol.\nMae plygain gyntaf y tymor yn hudolus, wrth i’r cantorion ailgyfarfod ar ôl prysurdeb y flwyddyn. Mae cyfeillgarwch dwfn ymhlith y carolwyr ac mae’r swper ar ôl y gwasanaeth yn elfen bwysig ar y noson.\nRhaid diolch i drigolion sir Drefaldwyn a’r rhannau hynny o Wynedd sy’n ffinio â sir Drefaldwyn – Mallwyd, a Llanymawddwy yn enwedig – am gynnal y traddodiad yn ddi-feth dros y canrifoedd. Dyma gadarnle’r plygain hyd heddiw. Er hynny, cenid yr hen garolau ledled Cymru ar un cyfnod, ac mae’r traddodiad yn agor unwaith eto i gynnwys rhannau helaeth o’r wlad.\nYn draddodiadol roedd y partïon yn aelodau o’r un teulu, er enghraifft Parti Bronheulog, ac yn ymarfer gartref ar yr aelwyd. Mae gan y carolwyr lyfr o garolau teuluol, a dim ond y teulu sy’n cael eu canu.\nParti Bronheulog yn canu’r garol Plygain ‘Ar Gyfer Heddiw’r Bore’\nGan fod cymaint heddiw yn symud o’u cynefin i fyw, mae nifer o’r partïon cyfoes yn bartïon newydd a’r rheini’n seiliedig ar gyfeillgarwch yn hytrach na llinach a gwaed.\nMae’n bosib mai cwndidwyr Morgannwg yn yr unfed ganrif ar bymtheg a ddechreuodd ganu carolau yn y gwasanaethau plygain. Lledodd yr arfer drwy Gymru gan ddod â phregeth ar gân i’r plwyfolion a honno’n ymdrin ag athrawiaeth yr Iawn ac â threfn yr Iachawdwriaeth yng Nghrist, yn ogystal â sôn am ei enedigaeth, ei farwolaeth, a’i atgyfodiad. Mae’r hen garolau yn aml yn ymestyn dros ugain a rhagor o benillion, ac yn drwm o ddiwinyddiaeth achubol. Ond erbyn yr ugeinfed ganrif a fflam y Diwygiad Mawr wedi tawelu, nid yw cynnwys y carolau yn gyson gryf yn yr un ffordd.\nCenid llawer o’r carolau ar alawon poblogaidd y dydd, a’r mesurau Cymreig hynny’n cynnwys ‘Ffarwel Ned Puw’, ‘Clychau Rhiwabon’ a ‘Difyrrwch Gwŷr Caernarfon’. Nid dim ond mesurau Cymreig oedd yn boblogaidd, ond mesurau o Loegr hefyd, a’r rheini’n cynnwys ‘Charity Mistress’, ‘Let Mary Live Long’ ac ambell alaw faled. Un arall y mae llawer iawn o ganu arni yn y plygeiniau yw’r alaw ‘Annie Lisle’, alaw faled o America a ysgrifennwyd yn 1857 gan H. S. Thompson, Boston, Massachusetts.\nCarol Plygain ar Difyrwch gwŷr Harlech (1825-1865) © Llyfrgell Prifysgol Caerdydd\nGeiriau cryf, alawon hyfryd, cwmni ffrindiau, a swper blasus. Beth mwy sydd ei angen ar neb ar noson oer o aeaf?\nDr Rhiannon Ifans\nCollections / Stori Cymru - Postiwyd 25-10-2019\nChwedl o Gymru ac Appalachia ar gyfer Calan Gaeaf\nAr ddiwedd mis Mai 2019, agorodd arddangosfa o gelf werinol Gymreig o’r enw ‘Meddygon, Swynion a Melltithion / Curers, Charms and Curses’ yng Nghanolfan Celfyddydau Monongalia yng nghanol Morgantown, Gorllewin Virginia, yn cynnwys gwaith wyth artist, sef darlunwyr, ffotograffwyr, artistiaid sain, gwneuthurwyr doliau a gwneuthurwyr crancis. ‘Roeddwn i wedi cludo’r gwaith celf ar hyd un o hen lwybrau ymfudo Ewropeaid y bedwaredd ganrif ar bymtheg, dros gefnau mynyddoedd yr Allegheny i Pittsburgh, dinas dur a glo, ac i lawr afon Monongahela i gyrraedd Appalachia. Er nad oeddwn ar fwrdd sgwner o Aberaeron yn brwydro stormydd yr Iwerydd, nac wedi clymu fy holl eiddo ar gefn wagen do a mul yn ei thynnu, yn hytrach yn cario gwarbac mawr ar 747 nad oedd yn gyfeillgar i’r amgylchedd, ac yna ar y Megabus dros nos.\nWrth gyrraedd Morgantown, fe gefais fy nghyfweld yn drwyadl am gelf werin Cymru ac Appalachia gan Caitlin Tan, gohebydd bywyd gwerin dros West Virginia Public Broadcasting. Yng nghanol hyn, cynigiodd Larry, y dyn camera, sylw annisgwyl ar y Mabinogi. Esboniodd ei fod wedi astudio ieithyddiaeth ganoloesol yn y coleg, lle roedd yn arbenigo yn yr hen chwedlau Cymreig. Ar noson agoriadol yr arddangosfa, ffilmiodd Jesse Wright, pennaeth newyddion WVPB, y digwyddiad cyfan. Dywedodd wraig wrthyf bod ei mam wedi trefnu eisteddfod Gymraeg ym Morgantown tan y 1960au cynnar; rhoddodd JoAnn Evans o’r St David’s Society of Pittsburgh lond bag i fi o recordiau finyl Cymraeg a gasglwyd gan ei thad; darganfu amgueddfa’r ddinas bod ganddynt bamffledyn gyda’r teitl Mining A career for Welsh Boys; perfformiodd y Gweinidog Bob Dayton o Bennsylvania, Gadwaladr a’r Afr, stori o Eryri, gyda llond bag o bypedau defaid. ‘Roedd rhywbeth ar droed.\nCwilt mamguod Appalachia ©Peter Stevenson\nNid oedd hyn yn syndod i mi. Mae gennyf deulu yn Appalachia ac roeddwn yn gwybod bod olion y Cymry yno yn nhalaith y mynyddoedd. Sefydlwyd Morgantown gan Zackquil Morgan, mab Morgan Morgan o Forgannwg, a gyrhaeddodd yn y 1730au yn yr hyn a ddaeth yn nes ymlaen yn Orllewin Virginia. Mae mynwent y ddinas yn llawn beddfeini yn dwyn yr enwau Davies, Griffith, Evans, Jones, Williams, Price, ac wrth gwrs Morgan, ond eto ychydig iawn o dystiolaeth ysgrifenedig sydd am eu cyndeidiau. Ymddengys i’r Cymry angof ddiflannu i’r coedydd mawr tywyll a dod yn Appalachiaid coll.\nYn yr 1800au cynnar, roedd comins Ceredigion wrthi’n cael eu prynu gan foneddigion cefnog, a doedd gan y gweithwyr tlawd, y buont yn ffermio yno ers cenedlaethau, ddim llawer o ddewis ond i ymadael. Cyrhaeddasant Appalachia fel ymfudwyr, gan ymsefydlu ar dir lle roedd y bobl gynhenid yn byw ac yn gweithio, a hwythau yn eu tro yn cael eu gorfodi i ymadael o ganlyniad. Erbyn 1830, roedd ‘Deddf Allgludo Indiaid’ yr Arlywydd Jackson yn gyfraith, gan arwain at allgludo’r Cherokee o ddeheubarth Appalachia. Bu farw hanner y boblogaeth ar ‘Drywydd y Dagrau’ wrth iddynt gael eu tywys ymaith i Oklahoma o dan olwg gwarchodwyr arfog. Wrth i ddagrau’r gwragedd drwytho’r pridd sych, fe dyfodd flodeuyn hardd. Rhosyn y Cherokee.\nRhyw gan mlynedd yn ddiweddarach, daeth glowyr a golygianwyr i weithio yn Osage a Scott’s Run yn ymylon Morgantown, lle siaradwyd y Gymraeg ochr yn ochr a’r Almaeneg, Sbaeneg, Romaneg, Groeg, Eidaleg a llawer o ieithoedd eraill. Golyga’r sustem sgrip a’r tai cwmni nad oedd y glowyr a’u teuluoedd ond yn ychydig mwy na gwrthrychau’n perthyn i berchenogion y glofaoedd – anghyfiawnder roedden nhw’n meddwl eu bod nhw wedi ei adael ar eu holau yng Nghymru.\nEnw’r Cherokee ar gyfer y glowyr Cymreig oedd ‘Y Bobl a’r Lleuad yn eu Llygaid’, oherwydd eu gallu i weld mewn tywyllwch a’u bod yn byw o dan y ddaear.\nCyn agor yr arddangosfa, ychydig o atgof o’r Cymry a barhaodd yng Ngorllewin Virginia. Wedi tair neu bedair genhedlaeth, ‘roedd sŵn y llyffaint yn crawcian yn y corsydd a’r cychod glo yn pwffian ar hyd afon Monongahela wedi boddi sŵn yr iaith Gymraeg. Mae pobl yn ystyried eu hunain yn Appalachiaid Americanaidd erbyn hyn.\nDoliau peg Mamguod ©Peter Stevenson\nEto mae eu lleisiau tawel wedi gadael atgof, nid yn unig yn niwydiant y glofaoedd, ond mewn straeon a chelf werin a gydrennir. Dathlodd yr arddangosfa leisiau colledig mamguod Appalachia a Chymru fel ei gilydd, a allai swyno, iachau a melltithio, a feddai ar feddyginiaeth ar gyfer pob gwaeledd, ac a ystyrid a drwgdybiaeth a pharch yn gydradd o fewn eu cymunedau.\nCranci Beti Grwca ©Peter Stevenson\nRoedd Beti Grwca, Cei Newydd, yn fawr ei bri oherwydd ei dognau serch, fel yr oedd Nancie Gore, Cherokee o fynyddoedd yr Ozark, a garai ceffylau, a gasaodd meddygon, ac a oedd wedi dysgu meddyginiaeth gan yr hen swyngyfareddwyr roedd hi’n eu hadnabod. Gallai Agnes Dolan o Orllewin Virginia iachau twymynau a melltithion trwy ddarlunio calon ar ddarn o bapur a dodi piniau trwyddo, tra y gallai Anna Ddu, Llanfairfechan, fwrw melltith trwy dyllu doli glai gyda phin het ei mam faeth. Saethodd ddyn yn Clay County racoon yn ei goes a bu hen Martha Pringle yn hercian byth a beunydd wedi hynny, tra y saethodd ffermwr yn Nhregaron ysgyfarnog gyda bwled arian a fe dynnodd meddyg yr un bwled allan o goes hen wraig a drigai gerllaw.\nCwilt a wnaethpwyd yn Oak Hill, Ohio, 1894, ar fenthyg trwy garedigrwydd Siân Huws © Delwedd: Valériane Leblond\nMae Appalachia a Chymru yn cydrannu traddodiad o wneud cwiltiau. Yn yr arddangosfa y mae cwilt glas a gwyn a wnaethpwyd yn Oak Hill, Ohio, ym 1894 ar gyfer y Parch. a Mrs J. Mostyn Jones, sydd wedi’i frodio â llofnodion rhyw chwe deg o wragedd Cymreig o’r bron.\nMae chwedlau gwerin a chelf werin yn archifo atgofion y rhai a fu’n dwyn gwybodaeth a doethineb. Nhw yw ein cysylltiad ni â’r meirw.\nRydyn ni’ n eu cofio nhw ar ddiwrnod Calan Gaeaf.\nCalan Gaeaf gyda Beti ©Peter Stevenson\nWedi’i addasu o:\nStevenson, Peter: The Moon-eyed People, Folk Tales from Welsh America (Stroud, The History Press, 2019)\nStevenson, Peter: Chwedlau, Cwiltiau a Chranci / Stories, Quilts and a Crankie (Amgueddfa Ceredigion Museum, 2019)\nCyfieithiad Cymraeg: David Moore, Llyfrgell Genedlaethol Cymraeg\nCollections / Stori Cymru - Postiwyd 19-07-2019\nCasgliadau - Postiwyd 06-06-2019\nBywyd a gwaith Cranogwen: O forwr i fardd, a llawer mwy …\nStori Cymru - Postiwyd 15-03-2019\nDathlu Cyfraniadau Menywod\nMae mis Mawrth wedi datblygu i fod yn gyfnod allweddol wrth ddathlu cyfraniadau menywod ddoe a heddiw. Er bod Diwrnod Rhyngwladol y Menywod wedi gwibio heibio eleni eto, mae mis Mawrth yn parhau i ddal statws swyddogol Mis Hanes y Menywod.\nO ystyried hynny, nid yw’n syndod mai dynes go arbennig sy’n mynnu sylw yn ein cofnod nesaf fel rhan o ymgyrch Stori Cymru, sef Cranogwen. Fodd bynnag, byddwn ni’n parhau i asesu straeon merched Cymru drwy gydol y gyfres, fel y dylid gwneud wrth gwrs ar draws y flwyddyn!\nMenyw cyn ei hamser\nRoedd Sarah Jane Rees (g. 1839), a chaiff eu hadnabod yn ôl ei henw barddol Cranogwen, yn arloeswraig mewn amryw o feysydd. Yn ferch dal, drawiadol a hyderus, llwyddodd i drechu rhai o gyfyngiadau enwocaf oes Fictoria a dilynodd yrfa amrywiol a llawn.\nNid yw’n syndod bod yr hanesydd, yr Athro Deirdre Beddoe, wedi cyfeirio at Cranogwen fel ‘the most outstanding Welsh women of the nineteenth century’.\nCranogwen yn eistedd\nMeistres y Moroedd\nDaeth Cranogwen i’r amlwg yn y lle cyntaf fel morwr.\nMagwyd ym mhentref arfordirol Llangrannog, ac wedi iddi brofi cyffro’r bywyd morol drwy lygaid ei thad a oedd hefyd yn gapten llong, penderfynodd mai gyrfa tua’r dec oedd ei thynged!\nEr mawr siom i’w rheini, dechreuodd weithio yn y maes morwrol, a hynny ar longau cargo rhwng Cymru a Ffrainc am ddwy flynedd, cyn dychwelyd i Lundain a Lerpwl i astudio.\nAeth Cranogwen ymlaen i ennill cymhwyster meistr yn y maes, a oedd yn caniatáu iddi reoli llongau ledled y byd.\nFodd bynnag, yn 1860 pan oedd yn 21 oed, dychwelodd adre; ac fel merch ifanc addysgedig fe’i penodwyd i rôl pennaeth yr ysgol leol.\nCranogwen y bardd\nYr oedd Cranogwen yn medru trin a thrafod yr iaith Gymraeg yr un mor feistrolgar â llyw’r llong!\nHi oedd y merched cyntaf erioed i ennill gwobr farddoniaeth yn yr Eisteddfod Genedlaethol.\nYn dilyn ei llwyddiant yng ng?yl Aberystwyth 1865 daeth yn enw cyfarwydd dros nos. Lluniodd ei gwaith buddugol o dan yr enw Cranogwen. Roedd ei cherdd ‘Y Fodrwy Briodasol’ yn ymateb digrif a chrafog i dynged y ferch briod o fewn cymdeithas.\nTestun Y Forwyn Briodasol\nO fewn pum mlynedd yn unig yr oedd Cranogwen yn fardd cyhoeddedig ac ymddangosodd ei chasgliad poblogaidd ‘Caniadau Cranogwen’ yn 1870.\nClawr Caniadau Cranogwen\nCylchgrawn Cymraeg i Ferched Cymreig\nCaiff Cranogwen ei chofio fel y merched cyntaf i roi cynnig ar lawer o dasgau gwahanol yn y maes llenyddol yng Nghymru.\nYmhlith ei phrif gyflawniadau oedd llwyddiant ‘Y Frythones’; dim ond yr ail gylchgrawn Cymraeg ar gyfer merched, a’r cyntaf i’w olygu gan fenyw.\nTeitl cylchgrawn 'Y Frythones'\nGweledigaeth Cranogwen fel golygydd a yrrodd natur y cylchgrawn rhwng 1879 a 1889. Roedd yn cynnwys llawer o nodweddion diddorol gan gynnwys straeon byrion a cherddi, ymgyrchoedd, tudalennau problemau a cholofnau ymgynghorol. Fel rheol, byddai pob rhifyn hefyd yn cynnwys erthygl yn canolbwyntio ar fywyd a gwaith menyw uchel ei pharch, a gosodwyd fel esiampl i’r darllenydd.\nErthygl am Eleanor Fisher yn y Y Frythones\nDefnyddiwyd tudalennau’r ‘Frythones’ i hyrwyddo gwaith awduron benywaidd eraill a rhoddodd Cranogwen lwyfan i lawer o awduron i ddatblygu a mynegi eu lleisiau.\nYmgyrchydd a Phregethwr Ymroddedig\nYn wir, roedd talentau Cranogwen yn ddi-ddiwedd! Roedd yn siaradwr cyhoeddus effeithiol a theithiodd i America ddwywaith er mwyn annerch cynulleidfaoedd a darlithio ar bynciau amrywiol.\nBu’n ymgyrchydd allweddol ym maes Dirwest. Yn ei thyb, roedd alcohol yn ddinistriol iawn i’r uned deuluol. Yn 1901 sefydlodd Undeb Dirwestol Menywod De Cymru, a oedd wedi lledaenu i gynnwys dros 140 o ganghennau erbyn 1916.\nYsgrifennwyd fel rhan o brosiect Europeana ‘The Rise of Literacy’\nTagiau: @LLGCymru, Barddoniaeth, Cymru, Eisteddfod Genedlaethol Cymru


Riportio digwyddiad traffig ffyrdd gyda throsedd bosib | Heddlu Dyfed-Powys\nDiolch. Os ydych wedi cyfnewid manylion gyda’r bobl oedd yn gysylltiedig â’r gwrthdrawiad, nid oes angen i chi ddweud wrth yr heddlu. Gweler y Ddeddf Traffig Ffyrdd 1988, Adran 170 am fanylion pellach.\ntystiolaeth o’r drosedd yn digwydd\nNi allant fod yn deithiwr sy'n gysylltiedig â'r digwyddiad.\nNi allant fod yn gyfarwydd i un o'r gyrwyr neu'r beicwyr a fu'n gysylltiedig â'r digwyddiad, fel aelod o'r teulu neu ffrind.\nCanllawiau ar gyflwyno tystiolaeth sy’n cael ei ganiatáu\nGellir rhannu lluniau fideo gyda'r partïon eraill sy'n gysylltiedig â’r digwyddiad.


Nawr aeth angel yr ARGLWYDD i fyny o Gilgal i Bochim. Ac meddai, "Fe'ch magais o'r Aifft a dod â chi i'r wlad y tyngais ei rhoi i'ch tadau. Dywedais, 'Ni fyddaf byth yn torri fy nghyfamod â chi, 2ac ni wnewch unrhyw gyfamod â thrigolion y wlad hon; byddwch yn chwalu eu hallorau. ' Ond nid ydych wedi ufuddhau i'm llais. Beth ydych chi wedi'i wneud? 3Felly nawr rwy'n dweud, ni fyddaf yn eu gyrru allan o'ch blaen, ond byddant yn troi'n ddrain yn eich ochrau, a bydd eu duwiau yn fagl i chi. "\nGn 12:7, Gn 16:7-10, Gn 16:13, Gn 17:7-8, Gn 22:11-12, Gn 22:16-17, Gn 26:3-4, Gn 48:16, Ex 3:2-8, Ex 14:14, Ex 14:19, Ex 20:2, Ex 23:20, Ex 33:14, Lf 26:42, Lf 26:44, Nm 14:34, Dt 4:34, Dt 7:9, Jo 3:10, Jo 5:13-14, Ba 2:5, Ba 6:11-12, Ba 13:3, Sa 78:51-53, Sa 89:34, Sa 105:36-38, Sa 105:44-45, Ei 63:9, Je 14:21, Je 33:20-21, Hs 12:3-5, Sc 3:1-2, Sc 11:10, Mc 3:1, Ac 7:30-33\nGn 3:11-12, Gn 4:10, Ex 23:32-33, Ex 32:21, Ex 34:12-16, Nm 33:52-53, Dt 7:2-4, Dt 7:16, Dt 7:25-26, Dt 12:2-3, Dt 20:16-18, Ba 2:20, Er 9:1-3, Er 9:10-13, Sa 78:55-58, Sa 106:34-40, Je 2:5, Je 2:18, Je 2:31-33, Je 2:36, Je 7:23-28, 2Co 6:14-17, 2Th 1:8, 1Pe 4:17\nEx 23:33, Ex 34:12, Nm 33:55, Dt 7:16, Jo 23:13, Ba 2:21, Ba 3:6, 1Br 11:1-7, Sa 106:36\n4Cyn gynted ag y siaradodd angel yr ARGLWYDD y geiriau hyn â holl bobl Israel, cododd y bobl eu lleisiau ac wylo. 5A dyma nhw'n galw enw'r lle hwnnw yn Bochim. Aethant ati i aberthu yno i'r ARGLWYDD. 6Pan ddiswyddodd Josua'r bobl, aeth pobl Israel yr un i'w etifeddiaeth i gymryd meddiant o'r tir. 7A bu'r bobl yn gwasanaethu'r ARGLWYDD holl ddyddiau Josua, a holl ddyddiau'r henuriaid a oroesodd Josua, a oedd wedi gweld yr holl waith mawr a wnaeth yr ARGLWYDD dros Israel. 8A bu farw Josua fab Nun, gwas yr ARGLWYDD, yn 110 mlwydd oed. 9A chladdasant ef o fewn ffiniau ei etifeddiaeth yn Timnath-heres, ar fynyddoedd Effraim, i'r gogledd o fynydd Gaash. 10A chasglwyd yr holl genhedlaeth honno hefyd at eu tadau. Ac fe gododd cenhedlaeth arall ar eu holau nad oedd yn adnabod yr ARGLWYDD na'r gwaith a wnaeth dros Israel. 11Gwnaeth pobl Israel yr hyn oedd yn ddrwg yng ngolwg yr ARGLWYDD a gwasanaethu'r Baals. 12A dyma nhw'n cefnu ar yr ARGLWYDD, Duw eu tadau, a oedd wedi dod â nhw allan o wlad yr Aifft. Aethant ar ôl duwiau eraill, o blith duwiau'r bobloedd oedd o'u cwmpas, ac ymgrymu iddynt. A dyma nhw'n cythruddo'r ARGLWYDD i ddicter. 13Gadawsant yr ARGLWYDD a gwasanaethu'r Baals a'r Ashtaroth. 14Felly cynhyrfwyd dicter yr ARGLWYDD yn erbyn Israel, a rhoddodd hwy drosodd i ysbeilwyr, a'u hysbeiliodd. Ac fe'u gwerthodd yn llaw eu gelynion o'u cwmpas, fel na allent wrthsefyll eu gelynion mwyach. 15Pryd bynnag y byddent yn gorymdeithio allan, roedd llaw'r ARGLWYDD yn eu herbyn am niwed, fel yr oedd yr ARGLWYDD wedi rhybuddio, ac fel yr oedd yr ARGLWYDD wedi tyngu iddynt. Ac roedden nhw mewn trallod ofnadwy. 16Yna cododd yr ARGLWYDD farnwyr, a'u hachubodd o law'r rhai a'u hysbeiliodd. 17Ac eto ni wnaethant wrando ar eu beirniaid, oherwydd buont yn crwydro ar ôl duwiau eraill ac ymgrymu iddynt. Buan iawn y troisant o'r ffordd yr oedd eu tadau wedi cerdded, a oedd wedi ufuddhau i orchmynion yr ARGLWYDD, ac ni wnaethant hynny. 18Pryd bynnag y byddai'r ARGLWYDD yn codi barnwyr drostyn nhw, roedd yr ARGLWYDD gyda'r barnwr, ac fe'u hachubodd o law eu gelynion holl ddyddiau'r barnwr. Oherwydd symudwyd yr ARGLWYDD i drueni gan eu griddfan oherwydd y rhai a'u cystuddiodd a'u gormesu. 19Ond pryd bynnag y bu farw'r barnwr, roeddent yn troi yn ôl ac yn fwy llygredig na'u tadau, yn mynd ar ôl duwiau eraill, yn eu gwasanaethu ac yn ymgrymu iddynt. Ni wnaethant ollwng unrhyw un o'u harferion na'u ffyrdd ystyfnig. 20Felly cynhyrfwyd dicter yr ARGLWYDD yn erbyn Israel, a dywedodd, "Oherwydd bod y bobl hyn wedi troseddu fy nghyfamod y gorchmynnais i'w tadau ac nad ufuddhau i'm llais," 21Ni fyddaf yn gyrru allan o'u blaenau bellach unrhyw un o'r cenhedloedd a adawodd Joshua pan fu farw, 22er mwyn profi Israel ganddyn nhw, p'un a fyddan nhw'n cymryd gofal i gerdded yn ffordd yr ARGLWYDD fel y gwnaeth eu tadau ai peidio. " 23Felly gadawodd yr ARGLWYDD y cenhedloedd hynny, heb eu gyrru allan yn gyflym, ac ni roddodd hwy yn llaw Josua.\n1Sm 7:6, Er 10:1, Di 17:10, Je 31:9, Sc 12:10, Lc 6:21, Lc 7:38, 2Co 7:10, Ig 4:9\nGn 35:8, Jo 7:26, Ba 6:24, Ba 13:19, 1Sm 7:9\nJo 22:6, Jo 24:28-31\nJo 24:31, 1Br 12:2, 2Cr 24:2, 2Cr 24:14-22, Ph 2:12\nJo 19:50, Jo 24:30\nGn 15:15, Gn 25:8, Gn 25:17, Gn 49:33, Ex 5:2, Nm 27:13, Dt 31:16, 1Sm 2:12, 2Sm 7:12, 1Cr 28:9, Jo 21:14, Sa 92:5-6, Ei 5:12, Je 9:3, Je 22:16, Je 31:34, Ac 13:36, Gl 4:8-9, 2Th 1:8, Ti 1:16\nGn 13:13, Gn 38:7, Ba 3:7, Ba 3:12, Ba 4:1, Ba 6:1, Ba 8:33, Ba 10:6, Ba 10:10, Ba 13:1, 1Sm 7:4, 1Br 18:18, 2Cr 28:2, 2Cr 33:2-3, 2Cr 33:6, Er 8:12, Je 2:23, Je 9:14, Hs 2:13-17\nEx 20:5, Dt 5:9, Dt 6:14-15, Dt 13:5, Dt 29:18, Dt 29:25, Dt 31:16-17, Dt 32:15, Dt 33:17, Ba 5:8\nBa 2:11, Ba 3:7, Ba 10:6, 1Sm 31:10, 1Br 11:5, 1Br 11:33, 1Br 23:13, Sa 106:36, 1Co 8:5, 1Co 10:20-22\nLf 26:28, Lf 26:37, Nm 32:14, Dt 28:20, Dt 28:25, Dt 28:58, Dt 29:19-20, Dt 31:17-18, Dt 32:30, Jo 7:12-13, Ba 1:19, Ba 1:34, Ba 3:7-8, Ba 4:2, Ba 10:7, 1Br 17:20, 2Cr 15:5, 2Cr 36:16, Sa 44:9-10, Sa 44:12, Sa 106:40-42, Ei 50:1, Je 37:10\nLf 26:14-46, Dt 4:25-28, Dt 28:15-68, Dt 32:40-41, Jo 23:15-16, Ba 10:9, 1Sm 13:6, 1Sm 14:24, 1Sm 30:6, Je 18:8, Je 21:10, Je 44:11, Je 44:27, Mi 2:3, 2Co 4:8\nBa 3:9-10, Ba 3:15, Ba 4:5, Ba 6:14, 1Sm 12:11, Ne 9:27, Sa 106:43-45, Ac 13:20\nEx 32:8, Ex 34:15-16, Lf 17:7, Dt 9:12, Dt 9:16, Jo 24:24, Jo 24:31, Ba 2:7, 1Sm 8:5-8, 1Sm 12:12, 1Sm 12:17, 1Sm 12:19, 2Cr 36:15-16, Sa 73:27, Sa 106:39, Sa 106:43, Hs 2:2, Gl 1:6, Dg 17:1-5\nGn 6:6, Ex 2:24, Ex 3:12, Dt 32:36, Jo 1:5, Ba 10:16, 1Br 13:4, 1Br 13:22-23, Sa 12:5, Sa 90:13, Sa 106:44-45, Je 18:7-10, Hs 11:8, Jo 3:10, Ac 18:9-10\nJo 24:31, Ba 2:7, Ba 3:11-12, Ba 4:1, Ba 8:33, 1Sm 15:23, 2Cr 24:17-18, Sa 78:8, Je 3:17, Je 16:12, Je 23:17, Mt 23:32\nEx 24:3-8, Ex 32:10-11, Dt 29:10-13, Dt 32:22, Jo 23:16, Jo 24:21-25, Ba 2:14, Ba 3:8, Ba 10:7, Je 31:32, El 20:37\nJo 23:13, Ba 2:3, Ba 3:3, El 20:24\nGn 22:1, Dt 8:2, Dt 8:16, Dt 13:3, Ba 3:1-4, 2Cr 32:31, Jo 23:10, Sa 66:10, Di 17:3, Mc 3:2-3\nBarnwyr 2 Cwestiynau Astudiaeth Feiblaidd\nSut oedd Duw yn teimlo am gyfamod Israel â rhai o bobl Canaan?\nI beth syrthiodd Israel yn fuan?\nBeth gododd Duw i fyny dros Israel i'w helpu ar adegau o'u gormes?


Fabula - Cyfnewidfa Lên Cymru\nHafan > LLyfrau > Fabula\nBuenos Aires, Rhufain, Dulyn, Barcelona, Kyoto, Aberystwyth a Bro Morgannwg: dyna rai o'r llefydd y mae gwyfynod y gyfrol hon yn hedfan iddynt. Mae'r casgliad o wyth stori fer yn mynd â'r darllenydd i bob cwr o'r byd, o'r gorffennol i'r dyfodol, i fyd ffantasi a ffaith, gyda disgrifiadau byw a dychymyg lliwgar yr awdur. Mae sawl ystyr i'r gair 'fabula' – enw ar wyfyn arbennig; digwyddiadau anwir, sydd wedi eu creu o'r dychymyg; ac hefyd ddeunydd crai stori, yn hytrach na stori orffenedig. Ym myd y fabula, gall ffuglen droi'n wirionedd, a ffaith yn freuddwyd.\n'Nodweddir straeon Fabula gan eu cymysgedd chwilfrydig o’r ffuglen a’r ffeithiol (neu’r honedig ffeithiol), ac atgof a chwedl. Mae’r naws yn Gymreig a rhyngwladol ar yr un pryd, gyda’r straeon wedi’u lleoli mewn mannau mor amrywiol â Rhufain, Kyoto, Dulyn a Bae Ceredigion.'\n'Dilyn hynt y llithriad rhwng rhith a sylwedd a wnawn wrth ddarllen hanesion y casgliad hudolus hwn.'\n"Yr hyn sy'n nodweddu'r gyfrol drwyddi draw yw dyfeisgarwch arbennig, deallusrwydd a meistrolaeth aeddfed ar dechnegau ffuglen, heb sôn am amrywiol gyweiriau'r Gymraeg. Fel yng ngweithiau eraill Llŷr Gwyn Lewis, mae yma ddigon i gnoi cil drosto, anturiau annisgwyl a difyrrwch di-ben-draw."


Pa un o'r canlynol sy'n disgrifio orau eich cyfeiriadedd rhywiol? - Cyfrifiad 2021\n26. Pa un o'r canlynol sy'n disgrifio orau eich cyfeiriadedd rhywiol?\nBydd eich ateb yn helpu eich cymuned leol drwy alluogi elusennau, cyrff cyhoeddus a llywodraeth leol, Llywodraeth Cymru a Llywodraeth y Deyrnas Unedig i ddeall pa wasanaethau y gallai fod eu hangen ar bobl.\nBydd y wybodaeth yma'n helpu i fonitro cydraddoldeb rhwng grwpiau o bobl â gwahanol gyfeiriadedd rhywiol. Bydd eich ateb yn helpu cyrff cyhoeddus i nodi achosion o wahaniaethu neu allgáu cymdeithasol yn seiliedig ar gyfeiriadedd rhywiol, a gweithio i'w hatal rhag digwydd.\nDyma'r tro cyntaf i'r cwestiwn hwn gael ei ofyn yng nghyfrifiad Cymru a Lloegr.\nMae'r cwestiwn yma'n wirfoddol, felly gallwch chi ei adael yn wag os hoffech chi. Rydyn ni'n gofyn y cwestiwn yma i bobl sy'n 16 oed neu'n hŷn.\nChi sy'n penderfynu sut i ateb y cwestiwn yma. Gallwch chi ddewis un o'r rhain:\n"Heterorywiol/Strêt" – mae hyn yn golygu eich bod chi'n cael eich denu at bobl o'r rhyw arall\n"Hoyw neu Lesbiaidd" – mae hyn yn golygu eich bod chi'n cael eich denu at bobl o'r un rhyw\n"Deurywiol/Bi" – mae hyn yn golygu eich bod chi'n cael eich denu at fwy nag un rhyw\n"Cyfeiriadedd rhywiol arall" – mae hyn yn gadael i chi roi eich ateb eich hun, er enghraifft, panrywiol neu anrhywiol. Mae hyn yn wirfoddol hefyd, felly gallwch chi ei adael yn wag os hoffech chi.\nPeidiwch â rhoi eich hunaniaeth o ran rhywedd na'ch statws perthynas yma\nMae'r cwestiwn nesaf yn gofyn am eich hunaniaeth o ran rhywedd.\nOs ydych chi'n ateb ar ran rhywun arall, pan fydd yn bosibl, dylech chi ofyn i'r unigolyn sut yr hoffai ateb. Os yw'r unigolyn i ffwrdd, dewiswch yr ateb rydych chi'n credu byddai'r unigolyn yn ei ddewis. Mae'r cwestiwn yma'n wirfoddol, felly gall yr unigolyn ei adael yn wag os hoffai.


Ymgynghori ar ddyluniad gorsaf niwclear Wylfa Newydd - BBC Cymru Fyw\nYmgynghori ar ddyluniad gorsaf niwclear Wylfa Newydd\nFfynhonnell y llun, Natural Resources Wales\nDisgrifiad o’r llun, Argraff artist o'r orsaf newydd\nMae Cyfoeth Naturiol Cymru wedi dechrau ymgynghori ar eu hasesiad o ddyluniad gorsaf bŵer niwclear newydd fydd yn cael ei hadeiladu ar Ynys Môn.\nBydd yn ymgynghoriad ar y cyd gydag Asiantaeth yr Amgylchedd yn Lloegr gan fod y cwmni sy'n bwriadu adeiladu gorsaf Wylfa Newydd, Hitachi-GE, hefyd yn bwriadu adeiladu gorsaf debyg yn Oldbury, Sir Gaerloyw.\nMae CNC ac Asiantaeth yr Amgylchedd yn gweithio gyda'r Swyddfa Reoleiddio Niwclear i asesu derbynioldeb dyluniadau newydd o orsafoedd pŵer niwclear mewn proses o'r enw Asesiad Dyluniad Generig (GDA).\nBwriad yr ymgynghoriad ydi edrych ar ddyluniad Adweithydd Dŵr Berw Uwch y DU Hitachi-GE.\nMae'r broses yma yn helpu sicrhau bod unrhyw orsafoedd niwclear newydd fydd yn cael eu codi yn y DU yn cyrraedd safonau uchel o safbwynt diogelwch, sicrwydd, amddiffyn yr amgylchedd a rheoli gwastraff.\nOs yw'r dyluniad yn dderbyniol, bydd hefyd yn helpu datblygwyr i osgoi oedi ariannol ac amser posib yn ystod y cyfnod adeiladu.\nMae'r ymgynghoriad yma yn cyflwyno darganfyddiadau'r rheoleiddiwr hyd yma ac yn adnabod ble mae angen i Hitachi-GE wneud gwaith pellach.\nBydd gwybodaeth o'r cyflwyniad technegol a darganfyddiadau drafft y rheoleiddwr hefyd yn cael eu defnyddio gan Horizon fel rhan o geisiadau trwydded amgylcheddol ar gyfer Wylfa Newydd.\nDywedodd Tim Jones, Cyfarwyddwr Gweithredol CNC yng Ngogledd a Chanolbarth Cymru: "Ein bwriad yw sicrhau bod adnoddau naturiol Cymru yn cael eu cynnal yn gynaliadwy, yn cael eu hybu a'u defnyddio.\n"Yn Wylfa Newydd byddwn yn gwneud hyn mewn tair ffordd: asesu dyluniad yr adweithyddion, penderfynu ar drwyddedau amgylcheddol penodol ar gyfer y safle a darparu cyngor i fudiadau eraill ynglŷn â'r penderfyniadau y mae angen iddynt eu gwneud. Yr ymgynghoriad yma yw cam cyntaf y broses.\n"Ein gwaith ni yw sicrhau bod unrhyw orsaf bŵer niwclear newydd yn cyrraedd safonau uchel o safbwynt amddiffyn yr amgylchedd a rheoli gwastraff, gan sicrhau bod ein cymunedau yn ddiogel rhag niwed i'r amgylchedd."\nFfynhonnell y llun, Cwmni Horizon\nDywedodd Llywydd a Chyfarwyddwr Cynrychioladol Hitachi-GE, Hidetoshi Takehara: "Mae'r ymgynghoriad yn gyfle gwych arall i weithio gyda'r asesiad, i wneud sylwadau ac i ofyn cwestiynau.\n"Rydyn ni wedi gweithio'n galed gyda'r rheoleiddwyr am bron i bedair blynedd i hwyluso eu hasesiad o'n cynllun - rydyn ni'n falch bod Asiantaeth yr Amgylchedd a Chyfoeth Naturiol Cymru yn fodlon rhoi eu canfyddiadau rhagbrofol ger bron y cyhoedd ar gyfer sylwadau.\n"Mae ADBU y DU yn gynllun gweithredol sydd wedi cael ei brofi ac sy'n llwyddiant. Rydyn ni'n edrych ymlaen at gynnydd cyson drwy gyfrwng GDA ac rydyn ni'n optimistig y bydd ABWR y DU yn chwarae rhan hanfodol mewn darparu ynni glân, diogel a fforddiadwy i'r DU yn ystod y blynyddoedd sydd i ddod."\nMae'r mudiad gwrth niwclear PAWB - Pobl Atal Wylfa B - yn gwrthwynebu'r dechnoleg sydd y tu ôl i adweithyddion ADBU, ac mewn datganiad yn gynharach eleni fe ddywedodd y mudiad: "Mae'r dechnoleg yn hen ffasiwn, budr, peryglus ac eithriadol o ddrud.\n"Mae'n eironig iawn bod corfforaeth fawr o Siapan yn ysu am godi adweithyddion yma yng Nghymru, pan nad ydynt yn gallu codi unrhyw adweithyddion niwclear newydd yn eu gwlad eu hunain.\n"Y rheswm am hynny wrth gwrs yw trychineb niwclear Fukushima pan ffrwydrodd tri adweithydd dŵr berwedig ar 11 Mawrth, 2011."


Os Fyddwch Chi'n Tipio'n Anghyfreithlon Fe Gewch Chi'ch Dal yn y Weithred!\nMr Paul Andrew Davies, o Aberpennar, fe wnaethoch chi dipio yn anghyfreithlon yn Rhondda Cynon Taf ac fe gawsoch chi'ch dal yn y weithred – gan gerdded i ffwrdd gyda dirwy o bron i £2000 am y weithred!\nOs byddwch chi'n tipio'n anghyfreithlon yn RhCT, byddwch chi'n cael eich dal. Dyma'r rhybudd mae Cyngor Rhondda Cynon Taf yn ei roi wrth i droseddwr arall gael ei ddal!\nYn ystod pandemig y Coronafeirws, mae mannau agored wedi troi'n llinellau bywyd i lawer o drigolion ac mae'n hanfodol ein bod i gyd yn gofalu am yr ardaloedd yma er mwyn sicrhau eu bod yn lân, yn wyrdd ac yn ddiogel i'w mwynhau. Mae bellach yn bwysicach fyth bod y rhai sy'n difetha ein Bwrdeistref Sirol yn cael eu herlyn am eu gweithredoedd anghyfrifol.\nMae preswylydd o Aberpennar wedi cael dirwy o £1971 am dipio SGIP YN LLAWN LLWYTH o wastraff yn anghyfreithlon yn Gelli Isaf, Trecynon. Roedd Mr Davies yn meddwl y gallai ennill arian sydyn ar ben ei gyflog drwy waredu'r gwastraff a difetha priffyrdd RhCT! Roedd Mr Davies wedi'i gyflogi fel gyrrwr gan gwmni hurio sgipiau lleol ar y pryd. Roedd yn gwagio'r llwyth yn anghyfreithlon fel bod modd iddo logi'r sgip allan, yn ddiarwybod i'w reolwr, a phocedi'r arian ychwanegol.\nPan oedd Swyddogion Gorfodi Gofal y Strydoedd Cyngor Rhondda Cynon Taf yn cynnal archwiliad rheolaidd o'r ffordd sy'n arwain at Gelli Isaf yn Nhrecynon, sy'n cael ei adnabod yn lleol fel y "Chicken Factory," daethon nhw ar draws llwyth mawr o wastraff a gafodd ei dipio'n anghyfreithlon.\nRoedd y gwastraff yn cynnwys tystiolaeth yn ymwneud ag eiddo yn ardal Hirwaun. Fe wnaeth Swyddogion Gorfodi Gofal y Strydoedd gyfweld â phreswylydd yr eiddo yma a gyfaddefodd mai ei wastraff e oedd hwn, ond ei fod wedi llogi sgip gan gwmni lleol a'i fod wedi talu £247.00 am y sgip.\nDoedd perchennog y cwmni sgip ddim yn effro i weithredoedd ei weithiwr ar y pryd ac nid oedd yn gwybod sut daeth y gwastraff yma i fod ar y safle. Yna edrychodd y perchennog drwy dracwyr cerbydau ei yrwyr a darganfu fod Mr Davies wedi bod ar ryw berwyl drwg! Cafodd yr wybodaeth yma ei rhannu â'r Swyddogion Gorfodi a chafodd Mr Davies ei ddiswyddo o'i rôl yn y cwmni llogi sgipiau.\nPlediodd Mr Davies, sy'n 35 oed, yn euog i'r cyhuddiadau yn Llysoedd Ynadon Merthyr Tudful ar 10 Awst a chafodd ei erlyn am Dipio Anghyfreithlon o dan Adran 33 o Ddeddf Diogelu'r Amgylchedd 1990. Cafodd y diffynnydd ddirwy o £1065 am ei weithredoedd a gorchmynnwyd iddo dalu £800 o gostau, yn ogystal â gordal dioddefwyr o £106.\nFydd achosion o dipio'n anghyfreithlon, taflu sbwriel neu beidio â chodi baw cŵn mewn man cyhoeddus ddim yn cael eu goddef yn Rhondda Cynon Taf. Mae'r achos diweddaraf yn dangos y bydd y Cyngor yn defnyddio pob un o'i bwerau i ddal unigolion sy'n gyfrifol am ddifetha ei drefi a'i gefn gwlad.\nYn ogystal â chynnal gwiriadau rheolaidd ledled y Fwrdeistref Sirol ac ymateb i bryderon sy'n dod i law, mae gan y Cyngor nifer o gamerâu dirgel, teithiol sy'n cael eu gosod mewn lleoliadau allweddol er mwyn dal troseddwyr wrthi'n tipio'n anghyfreithlon.\nMae gan y Cyngor wasanaeth casglu sbwriel sych, gwastraff bwyd a chewynnau wythnosol, a hynny heb gyfyngiad. Mae hefyd nifer o ganolfannau ailgylchu yn y gymuned ledled y Fwrdeistref Sirol, felly does dim esgus i dipio'n anghyfreithlon, yn enwedig eitemau mae modd i'r Cyngor eu casglu wrth ochr y stryd neu'u hailgylchu yma yn Rhondda Cynon Taf.\nMeddai Nigel Wheeler, Cyfarwyddwr Cyfadran Ffyniant, Datblygu, a Gwasanaethau Rheng Flaen ar ran Cyngor Rhondda Cynon Taf: "Fyddwn ni ddim yn goddef achosion o dipio'n anghyfreithlon yn ein Bwrdeistref Sirol, does DIM esgus i ddifetha ein trefi, strydoedd a phentrefi gyda'ch gwastraff. Byddwn ni'n dal y troseddwyr sy'n gyfrifol.\n"Fel y mae'r achos yma'n ei ddangos, rydyn ni'n ymchwilio i BOB adroddiad am dipio'n anghyfreithlon a byddwn ni'n darganfod yr holl fanylion fel y mae'r troseddwr diweddaraf yma wedi ei ddarganfod.\n"Mae cael gwared ar wastraff wedi'i dipio'n anghyfreithlon yn ein Bwrdeistref Sirol yn costio miloedd o bunnoedd – arian allai gael ei wario ar wasanaethau rheng flaen allweddol.\n"Byddwn ni'n defnyddio POB un o'n pwerau i erlyn y troseddwyr sy'n gyfrifol. Mae nifer o'r eitemau rydyn ni'n cael gwared arnyn nhw o'n strydoedd, trefi a mynyddoedd yn eitemau y gallai'r troseddwr wedi mynd â nhw i Ganolfan Ailgylchu yn y Gymuned neu gallen nhw wedi cael eu casglu wrth ochr y stryd, a hynny heb gost ychwanegol."\nI gael rhagor o wybodaeth ynglŷn â sut i roi gwybod i ni am achosion o Dipio'n Anghyfreithlon, Ailgylchu a Chanolfannau Ailgylchu yn y Gymuned yn RhCT, dilynwch y Cyngor ar Facebook/Twitter neu alw heibio i www.rctcbc.gov.uk.\nWedi ei bostio ar Dydd Iau 13th Awst 2020


Comisiynydd: 'Gwnewch newid enwau lleoedd yn drosedd' - BBC Cymru Fyw\nComisiynydd: 'Gwnewch newid enwau lleoedd yn drosedd'\nMae enwau lleoedd 'yn rhan o'n hanes ni', meddai Meri Huws\nDylai newid enwau lleoedd hanesyddol fod yn drosedd, yn ôl Comisiynydd y Gymraeg.\nDywedodd Meri Huws y dylai rhai enwau gael eu cofnodi a'u gosod ar "gofrestr statudol".\nDaw ei sylwadau yn dilyn penderfyniad dadleuol cwmni i alw Plas Gynllifon ger Caernarfon yn "Wynnborn Mansion" yn eu deunydd marchnata ar-lein.\nOnd dywedodd y dirprwy weinidog diwylliant, Ken Skates, y byddai hi'n "anodd iawn" gosod amddiffyniad statudol ar enwau.\nBu ymateb chwyrn i ddefnydd perchnogion Plas Glynllifon o'r enw Wynnborn\nTra'n siarad â rhaglen Sunday Politics Wales y BBC, dywedodd Ms Huws fod y Bil Amgylchedd Hanesyddol, sy'n cael ei drafod yn y Cynulliad ar hyn o bryd, yn rhoi "cyfle go-iawn i ni ddiogelu enwau drwy gofrestr statudol, fel sy'n digwydd mewn rhannau eraill o'r byd".\n"Mae 'da ni enwau lleoedd Cymraeg yng Nghymru, mae 'da ni enwau Saesneg, mae 'da ni enwau Llychlyn, mae 'da ni hefyd enwau Gwyddeleg a Fflemeg, ond mae e i gyd yn rhan o'n hanes ni ac mae'r hanes hwnnw'n hanfodol i ni fel pobl", meddai.\nMae'r dirprwy weinidog diwylliant wedi dweud yn barod ei fod am gynnig gwelliant i'r bil fel bod enwau hanesyddol yn cael eu hychwanegu at gofnodion lleol, ond dywedodd y Comisiynydd: "Os 'dyn ni am gofrestru enw, cam bach yw gosod amddiffyniad statudol ar yr enw hwnnw".\n"Byddai rhaid ystyried sut yn union y gallwn eu amddiffyn, ond 'dyn ni'n gwneud hynny ar gyfer adeiladau, felly pam lai ei wneud ar gyfer enwau?"\nDywedodd Mr Skates wrth y rhaglen y byddai'r hyn sy'n cael ei awgrymu er mwyn diogelu enwau "yn golygu llawer o fiwrocratiaeth a gwaith gweinyddol".\n"Dydw i ddim yn diystyru'r posibilrwydd o osod amddiffyniad statudol ar enwau lleoedd, ond mae'n annhebygol y byddai'r hyn sy'n cael ei awgrymu yn ymarferol", meddai.\nSunday Politics Wales, dydd Sul 1 Tachwedd am 11:00 ar BBC One Wales.


Llais Myfyrwyr | Pecyn Gwrthddiflastod - Further Education Intranet\nRydych chi’n mynd i mewn i Barth ‘Dim Diflastod’!\nNid yw Pellter Cymdeithasol / Pellter Corfforol yn golygu bod yn rhaid i chi golli pob agwedd gymdeithasol neu fod yn rhaid i chi ddiflasu!\nYdw, iawn – felly dim ond y tu allan i’ch cartrefi y caniateir i chi (mae gerddi yn eithriad i’r rheol oni bai eu bod yn cael eu rhannu neu oni bai eich bod chi’n bwriadu hongian dros ffensys i siarad â’i gilydd) am resymau cyfyngedig iawn ar hyn o bryd a efallai bod rhai ohonoch eisoes wedi dechrau mynd yn wallgof wrth i chi golli’ch ffrindiau AC (hyd yn oed os nad ydych chi am ei gyfaddef) ar goll o fod yn y coleg.\nMae diflastod wedi’i wahardd! Dim ond cellwair, gallwch wrth gwrs gymryd rhai cyfleoedd ar gyfer peth amser segur neu hyd yn oed fflipio’r amseroedd rydych chi’n gwneud eich gwaith coleg, cyn belled nad yw’ch darlithwyr yn disgwyl presenoldeb rhithwir yn eu hystafelloedd dosbarth ar-lein trwy sgyrsiau ar adegau penodol — – os gwelwch yn dda, peidiwch â cholli’r rhain gan fod eich tiwtoriaid hefyd yn ceisio eu gorau i greu normalrwydd ar eich cyfer chi.\nMae Llais y Myfyrwyr wedi ymuno â’r Ganolfan Adnoddau STEM i greu ‘Pecyn Gwrth-Diflastod’. Bydd y pecyn hwn yn cael ei ddiweddaru’n barhaus a bydd cystadleuaeth newydd i gymryd rhan bob mis. Mae’r pecyn ar gael ar ffurf PDF gyda dolenni cliciadwy llawn. Rydyn ni’n gobeithio gweld cymaint o’ch creadigaethau â phosib a robotiaid o’r neilltu, rydyn ni’n credu bod y pengwin origami yn giwt iawn ac ynghyd â rhai darnau o linyn, cotwm neu unrhyw edau dros ben byddai’n gwneud addurn Nadolig gwych (ie, dwi’n gwybod – nid ydym hyd yn oed yn ystod Gwyliau’r Haf eto).\nOs oes gennych chi syniadau am fwy o gynigion ar gyfer yr ABK, beth am ymuno â ni ar ein sianel sgwrsio #SWSD ‘Social While Social Distancing’ rhwng 12pm – 1pm? Mae’r ddolen yn y baneri uchod ac isod.


BlogMenai.com: Lib Dem Watch 4\nDiolch i gyfaill o Geredigion (lle maen nhw'n deall y math yma o beth yn iawn) am dynnu fy sylw at athrylith y Lib Dems yn y maes hynod o arbenigol o wneud cam ddefnydd llwyr o ystadegau, ffigyrau a graffiau.\nYma, er enghraifft maent yn honni mai dim ond y nhw neu Lafur allai ennill is etholiad Glenrothes trwy ddangos graff o ganlyniad etholiadol etholaeth arall yn Dunfirmlin ddwy flynedd ynghynt.!\nNeu yma maent yn dangos faint o gynnydd oedd y Lib Dems wedi ei wneud (yn ol un pol piniwn) yn Crewe & Nantwitch. Roedd y pol hefyd yn dangos nad oedd ganddynt obaith o ennill y sedd.\nMaent yn cymryd mantais o anwybodaeth pobl o drefn pleidleidio d'Hont yma, er mwyn gallu cam arwain pobl sydd ddim yn hoffi'r Toriaid i bleidleisio iddynt. Mae hon yn debyg i ymdrechion Jenny Randerson yng Nghanol Caerdydd.\nCeir triciau eraill hyd yn oed yn fwy tebyg i'r rhai Canol Caerdydd yma, lle mae etholiadau San Steffan sy'n cael eu cynnal o dan drefn FPTP yn cael eu drysu'n fwriadol efo rhai Ewrop sy'n cael eu cynnal mewn etholaeth llawer iawn mwy ac o dan yfundrefn bleidleisio cwbl wahanol.\nCeir tric tebyg yma - ond y Gwyrddion syn ei chael hi y tro hwn.\nEnghraifft wych o gam lunio graffiau yma er mwyn gwneud i faint o Lib Dems sy'n twyllo ar eu treuliau edrych yn llai nag ydyw mewn gwirionedd.\nEnghraifft arall wych o graff wedi ei gam lunio yng Ngheredigion - un oedd mor hynod nes iddo ddod o hyd i'w ffordd i bapur arholiad.\nAc wrth gwrs pan mae rhywun arall yn gwneud yr un math o beth 'does yna neb yn cwyno'n fwy croch na'r Lib Dems.\nA dweud y gwir mae rhai o'r rhain mor gyfan gwbl ddi gywilydd maent yn ddigri. Ond mae dwy neges arall i'w cymryd o'r holl duedd hefyd:\n(1) Mai'r gwacter sydd wrth galon ideolegol y blaid sydd yn gyfrifol yn y pen draw am y dull cwbl gamarweiniol yma o wleidydda.\n(2) Mae ceisio camarwain pobl yn fwriadol yn arwydd di feth o ddirmyg y sawl sy'n ceisio camarwain at y sawl mae'n ceisio eu camarwain. 'Dydan ni ddim yn dweud celwydd wrth bobl yr ydym yn eu parchu.\nY gorau erioed oedd "It's a tight race between Labour and the Lib Dems in Cardiff West says election expert Chris Rennard". Chris Rennard oedd ysgrifennydd cyffredinol y blaid ar y pryd.\nIe, a beth oedd canlyniad y Lib Dems yn etholiad y Cynulliad 2007?\nPedwerydd - tu ol i Lafur, y Ceidwadwyr a Plaid!


‘Canu’r gloch’ ar y cyfnod ‘anoddaf un’ i deulu ifanc o Lŷn - BBC Cymru Fyw\n‘Canu’r gloch’ ar y cyfnod ‘anoddaf un’ i deulu ifanc o Lŷn\nImage caption Mae Gwennan ac Ilid a'u tri mab yn falch o fod adre ym Mhencaenewydd erbyn hyn\nRoedd Gwennan Jones a'i phartner Ilid Japheth ar fin geni eu trydydd mab yn Ysbyty Gwynedd pan gawson nhw'r newyddion ofnadwy bod gan eu mab hynaf, Caio, ganser.\nRoedd yn rhaid iddo fynd i gael triniaeth yn ysbyty Alder Hey yn Lerpwl ar unwaith, meddai'r meddygon.\nRoedd yn ddechrau corwynt o chwe mis i Gwennan ac Ilid o Bencaenewydd ym Mhenrhyn Llŷn sy'n rhieni i Caio, 5, Nedw, 2, a bellach Math, sy'n wyth mis.\n"Roeddan ni yn Ysbyty Gwynedd ym Mangor yn barod pan ges i alwad ffôn gan y meddyg teulu yn deud bod rhaid i Caio ddod i fewn yn syth," meddai Gwennan.\n"Roedd y profion gwaed o'r diwrnod cynt yn dangos bod 'na broblem efo'r celloedd gwyn.\n"Mi wnaeth Nain a Taid Caio ei ddanfon i Fangor a ges i ddod lawr o'r labour ward i lawr i ward y plant at Caio.\n"Roedd fy mam, mam llid a fy llys-fam, y dair ohonyn nhw yma efo ni, a 'nathon nhw hel Caio i'r stafell chwarae efo un o'r nyrsys a gawson ni fynd i'r stafell fach a chael y newyddion fod gan Caio lewcemia."\nAeth Ilid gyda Caio yn syth mewn ambiwlans i Alder Hey tra roedd rhaid i Gwennan, wrth gwrs, aros i eni'r babi.\n"Roedden nhw'n cyrraedd Lerpwl ychydig wedi hanner nos ac ro'n i'n geni ychydig wedi dau," meddai.\nRoedd gorfod gweld ei mab pump oed yn mynd am driniaeth mor ddifrifol a methu mynd efo fo yn un o'r pethau anoddaf mae wedi ei wneud, meddai Gwennan.\n"Dyna oedd y peth anoddaf un.\n"Yr unig beth 'o'n i isho'i wneud oedd mynd yn yr ambiwlans efo fo. Ro'n i isho torri'n hun yn fy hanner rhywsut.\n"Ond roedd rhaid mi fod yn gryf iddo fo.\n"Ddoi byth dros y noson honno," meddai Gwennan.\nAr ôl chwe mis o driniaeth cemotherapi mae Caio bellach yn well ac wedi cael "canu'r gloch" sef gweithred symbolaidd ar y ward yn Alder Hey sy'n arwydd ei fod wedi gwella a bod ei driniaeth wedi dod i ben.\nCaio yn canu'r gloch ar ddiwedd ei driniaeth\nMae'r teulu bellach yn falch o gael bod adref ym Mhencaenewydd yn ceisio ymdopi efo beth sydd wedi digwydd a mynd yn ôl i "fywyd normal".\nOnd mae digwyddiadau'r wythnos honno ym mis Ionawr 2018 a ddechreuodd wedi i Caio gael haint yn ei glust yn dal yn fyw iawn i Gwennan.\n"Doedd o ddim wedi codi nôl ar ôl yr infection - roedd o'n oer, yn llwyd, off ei fwyd ac wedi blino - a ddim yn fo'i hun," meddai Gwennan.\nRo'n i isho bod yna, ond roedd rhaid i mi fod adref hefyd.\nAeth ag o at y meddyg dair gwaith yr wythnos honno. Yn gyntaf cafodd wybod mai firws oedd arno, wedyn pan ddechreuodd basio gwaed yn ei ddŵr, cafodd dabledi am haint dŵr, ond doedd Gwennan yn dal ddim yn hapus.\n"O'n i'n temlo bod nhw ddim yn gwrando ar be' o'n i'n ddeud felly mi es i â fo nôl ar y bore Iau. Mi wnaeth y doctor hwnnw wrando arna' i ac ar y p'nawn hwnnw gafodd o dynnu ei waed."\nOnd yn y cyfamser roedd dŵr Gwennan wedi torri, arwydd bod y babi ar ei ffordd. Felly tra roedd ei fodryb yn casglu Caio o'r feddygfa roedd Gwennan ac Ilid ar eu ffordd i'r ysbyty ym Mangor, siwrnai o ryw 45 munud o Bencaenewydd.\nEr iddyn nhw gael eu hanfon nôl y p'nawn hwnnw roedden nhw nôl y diwrnod wedyn i ddechrau'r enedigaeth gyda help yr ysbyty. A dyna pryd cafodd Gwennan yr alwad.\nCyfarfod Math am y tro cyntaf\nAr wahân i ryw bedwar diwrnod adref rhwng bob cylch triniaeth cemotherapi, treuliodd Caio'r chwe mis nesaf yn Alder Hey.\n"Roeddan ni'n trafaelio bob dydd am yr wythnos gynta' ac roedd hynny reit galad," meddai Gwennan a aeth i Lerpwl ac yn ôl yn syth ar ôl geni Math gan ei adael yng ngofal ei mam yn Ysbyty Gwynedd.\nMae rhywbeth fel hyn yn gwneud chi feddwl be' 'di'r pethau pwysig mewn bywyd\n"Cafodd Math ddod adre dydd Sul. Ddes innau adre efo fo cyn mynd ymlaen i Lerpwl tra roedd Mam yn aros efo Math.\n"Roedd Caio'n sâl efo'r chemo cyntaf," medda Gwennan "ac mi ro'n i isho bod yna, ond roedd rhaid i mi fod adref hefyd.\n"Roedd o'n anodd... ond mae Caio wedi bod mor gryf ac mor ddewr drwydda fo i gyd. Diolch ei fod o fel mae o neu mi fydda' wedi bod yn anoddach arnan ni - mae o 'di bod yn dda iawn.\n"Mi ddoth Math efo fi i Lerpwl bump diwrnod ar ôl ei eni a dyna oedd y tro cyntaf i Ilid a Caio gyfarfod Math.\n"Roedd Caio eisiau chwaer felly roedd o'n flin am ychydig bach!"\nImage caption Caio efo'i gadwyn "beads of courage" sy'n cynrychioli holl elfennau ei driniaeth, er enghraifft melyn = nosweithiau yn yr ysbyty; gwyn = cemotherapi; coch = trallwysiadau gwaed. "Fel y gwelwch, mae hi'n hir ofnadwy!" meddai ei fam, Gwennan.\nWedi'r wythnos gyntaf fe dalodd taid Gwennan am fflat iddyn nhw gael byw ynddo fel teulu gyferbyn â drws blaen Alder Hey am weddill y driniaeth ac fe wnaeth hynny wahaniaeth mawr iddyn nhw, meddai Gwennan.\n"Rŵan mae o'n hitio fi ac Ilid, rŵan ein bod ni adre. Doeddan ni ddim yn ymwybodol yn Lerpwl - dim ond derbyn mai dyna oedd yn digwydd bob diwrnod ond mi rydan ni fwy ymwybodol o be' sydd wedi digwydd rŵan ein bod ni adre a phopeth wedi arafu.\n"Pan ydach chi yn ei ganol o 'sgynnoch chi ddim dewis ond cario mlaen, mae'n rhaid i chi."\nMae Caio'n dal i flino ac yn gorfod bod yn ofalus iawn pan mae salwch o gwmpas ond roedd cael canu'r gloch yn foment fawr iddo.\n"Cael canu'r gloch oedd y diwedd i Caio - y diwrnod hwnnw gafodd o dynnu'r central line ac mi ddywedodd 'Dwi'n well rŵan yn dydw Mam? Dwi'n hundred percent rŵan'!"\nMae bywyd yn ôl yn weddol normal rŵan meddai Gwennan. Mae hi'n mynd â Nedw a Caio i'r cylch meithrin a'r ysgol yn bore sy'n rhoi ychydig bach o oriau iddi ddal fyny gyda'r amser mae hi wedi ei golli gyda Math.\n"Mae rhywbeth fel hyn yn gwneud chi feddwl be' 'di'r pethau pwysig mewn bywyd," meddai.\nByw a gweithio â chanser: Stori Siwan Owen\nCuro canser yn 19: Stori Megan Davies


Dychwelyd i’r gwaith a bwydo ar y fron - gweithwyr\nHafan > Pynciau > Iechyd a gofal cymdeithasol > Gwella iechyd > Beichiogrwydd a'r blynyddoedd cynnar > Bwydo ar y Fron > Dychwelyd i’r gwaith Dychwelyd i’r gwaith a bwydo ar y fron - gweithwyr\nMae llawer o fenywod sy'n bwydo ar y fron yn gallu parhau i fwydo ar ôl dychwelyd i'r gwaith.\tGall dychwelyd i’r gwaith ar ôl bod ar gyfnod mamolaeth fod yn amser anodd i’r fam a’r baban, ond gellir ei wneud yn haws os y bydd rhai arferion yn aros yr un fath.\nGellir gwneud bywyd yn haws os gellir cadw at rhai arferion.\nWedi misoedd o ddatblygu cysylltiad agos, y peth olaf rydych am wneud yw gwneud newidiadau mawr i unrhyw batrwm bwydo. Os oedd bwydo ar y fron yn rhan o’r patrwm hwnnw, nid oes angen rhoi’r gorau iddi – dim ond addasu.\nMae nifer o famau sy’n bwydo ar y fron yn gallu parhau i wneud hynny ar ôl dychwelyd i’r gwaith. Mae gan gyflogwyr hefyd ymrwymiadau cyfreithiol i’w weithwyr sy’n bwydo ar y fron.\nY cyfan sydd angen i chi ei wneud yw paratoi, bod yn drefnus a bod yn benderfynol i wneud yr hyn sydd orau. Wedi’r cyfan, llaeth y fron sydd orau i’r baban a bwydo ar y fron sydd orau i chi.\nDyma ganllaw ar sut i baratoi a’r ffordd orau i fwydo ar y fron fel rhan o’ch bywyd yn y gwaith:\nDywedwch wrth eich cyflogwr\nMae’n hynod bwysig i ddweud wrth eich cyflogwr y byddwch yn bwydo ar y fron ar ôl dychwelyd i’r gwaith. Efallai y bydd Llywodraeth Cymru wedi dyfarnu Safon Iechyd Gorfforaethol sy’n ei gwneud yn ofynnol i’ch cyflogwr ddarparu cyfleusterau addas ar gyfer mamau sy’n bwydo ar y fron. Ar y llaw arall, efallai na fydd eich cyflogwr wedi dod ar draws aelod o staff sy’n bwydo ar y fron o’r blaen, a’u bod heb syniad o gwbl beth i’w ddisgwyl. Bydd angen ichi felly drafod ac edrych ar yr opsiynau gyda hwy, a chofio rhoi digon o amser i’ch cyflogwr fodloni eich anghenion.\nCyfuno bwydo ar y fron â’r gwaith\nDyma rai opsiynau ymarferol allai eich helpu i barhau i fwydo ar y fron tra’n gweithio.\nGallwch gael llaeth o’r fron fel bod modd i rywun arall fwydo eich baban pan fyddwch yn y gwaith. Unwaith y byddwch gartref cewch barhau i fwydo ar y fron fel arfer;\nGofynnwch i’ch cyflogwr am oriau gweithio hyblyg, i’w hamseru o gwmpas eich anghenion bwydo ar y fron;\nDewch o hyd i ofal plant ar gyfer eich baban sy’n agos at eich gweithle fel bod modd i chi fwydo yn ystod seibiannau.\nMae rhai opsiynau’n fwy addas i fathau arbennig o ddiwydiannau a chyflogwyr, heb sôn am y trefniadau y gallwch eu gwneud ar gyfer gofal plant. Fodd bynnag, efallai yr hoffech ystyried cyfuniad o’r opsiynau hyn, gan ddibynnu ar eich cytundeb gwaith, â’ch cyflogwr, a’r hyn sy’n gweithio orau i chi a’ch baban.\nCael llaeth o’r fron\nMae dwy ffordd o gasglu llaeth – â llaw neu bwmp. Gall ffrindiau, cefnogwyr bwydo ar y fron a gweithwyr iechyd proffesiynol drafod y gwahanol ddulliau gyda chi a’ch helpu i ddod o hyd i’r un sydd fwyaf addas ar eich cyfer.\nOs nad ydych wedi cael llaeth o’r fron o’r blaen, efallai yr hoffech ymarfer fel bod modd i chi arfer â hyn, a chael syniad o faint o amser y mae’n ei gymryd.\nCofiwch sicrhau bod yr holl offer yn cael ei sterileiddio.\nStorio llaeth o’r fron\nGallwch storio llaeth o’r fron mewn oergell – gofynnwch i’ch cyflogwr ddarparu un os nad oes un ar gael – ac ewch â’r llaeth adref mewn bag oer.\nGellir storio llaeth o’r fron mewn oergell am hyd at bum diwrnod ar 4’C neu'n is (mae fel arfer yn oerach yng nghefn yr oergell) a gellir ei rewi am hyd at chwe mis. Unwaith y bydd wedi'i ddadrewi'n drwyadl yn yr oergell, peidiwch â'i ail-rewi.\nRhowch label a dyddiad ar laeth o’r fron cyn ei storio.\nCyngor defnyddiol i’ch helpu i baratoi\nCasglwch gyflenwad o laeth o’r fron cyn i chi ddychwelyd i’r gwaith.\nCadwch flows neu grys-t a phadiau bron sbâr yn y gwaith.\nRhowch gynnig ar eich trefniadau gofal plant cyn dechrau’n ôl yn y gwaith er mwyn rhoi cyfle i chi a’ch baban ddod i arfer â’r drefn.


Cymorth yn y cartref - Monmouthshire\nErthygl wedi ei diweddaru: 29th Mai 2019\nMae’r rhan fwyaf ohonom yn dymuno parhau yn ein cartrefi, gan fyw mor annibynnol ag y bo modd cyhyd ag y gallwn.\nMae nifer o wasanaethau i’ch helpu i wneud hyn, gan gynnwys: addasu cartrefi, offer yn y cartref a chymhorthion electronig. Gallai cyfnod byr o ailalluogi eich helpu i adennill eich hyder a’r gallu i gyflawni tasgau byw o ddydd i ddydd. Gall ein therapyddion galwedigaethol eich helpu chi a’ch gofalwr hefyd gyda chyngor.\nFodd bynnag, rydym yn cydnabod bod angen cymorth yn y cartref ar rai ohonom gan rywun a all helpu gyda thasgau o ddydd i ddydd. Gelwir hyn weithiau yn ofal cartref.\nPa gymorth yn y cartref sy’n cael ei gynnig?\nMae’r asiantaethau hyn yn cynnig amrywiaeth o wasanaethau fel gofal personol, glanhau’r tŷ, siopa, a gwasanaethau eistedd. Nid yw pob asiantaeth yn darparu’r holl wasanaethau ac mae taliadau yn amrywio rhwng asiantaethau. Efallai y bydd rhai yn codi am bob awr a gall rhai fod yn fodlon darparu gwasanaeth am lai nag awr. Efallai hefyd y bydd treuliau teithio.\nMae anghenion pawb yn wahanol: mae angen cymorth bob dydd ar rai gydag ystod o dasgau fel ymolchi, gwisgo, mynd i’r toiled, bwyta, ac ati. Efallai na fydd angen cymorth ar eraill heblaw am gydag un neu ddau dasg unwaith y dydd, neu hyd yn oed yn llai aml.\nEr mwyn deall eich anghenion a’r hyn yr ydych am ei gyflawni, bydd angen i ni gynnal Asesiad Gofal Cymdeithasol. Os ydych yn gymwys ar gyfer ein gwasanaethau gofal, bydd yr asesiad yn ein galluogi i lunio Cynllun Gofal. Bydd hwn yn disgrifio sut y gellir bodloni eich anghenion a chyflawni eich amcanion, yn ogystal â faint bydd hyn yn ei gostio. Os nad ydych yn gymwys, byddwn yn eich cynghori ar y math o gymorth efallai y bydd angen i chi ei gael ac ar ba sefydliadau sydd â’r modd i’w ddarparu.\nOs mai cymorth yn y cartref yw’r ffordd orau i ddiwallu eich anghenion, yna bydd eich Cynllun Gofal yn nodi beth mae hyn yn ei olygu. Byddwn wedyn yn cael y gwasnaethau angenrheidiol gan ein Providers.doc ar eich rhan.\nNid yw pawb yn gymwys i dderbyn cymorth gennym; yn syml, byddai hyn yn costio gormod o arian. I benderfynu pwy allwn ni eu helpu, byddwn yn edrych ar eich sefyllfa ariannol a’ch lefel o angen. Os ydych yn gymwys, byddwn yn rhoi gwybod faint o arian y byddwn yn gofyn i chi ei gyfrannu tuag at eich gofal. Mae’r rhan fwyaf o bobl yn gwneud rhywfath o gyfraniad, llawer ohonynt trwy gyllideb bersonol.\nDolenni allanol i:\nAsiantaethau Gofal Cartref – Beth i chwilio amdano\nCymdeithas Gofal Cartref y DU (UKHCA)


Sgwrsio Springs Flett yn. Sgwrsio am ddim gyda dieithryn ar hap yn syth o Springs Flett yn.\nChatroulette Springs Flett yn\nCroeso i Chatroulette Springs Flett ynCyswllt i berson aleatory unrhyw le yn y byd. Gyda Chatroulette Springs Flett yn gallwch ddewis rhwng yr opsiynau canlynol:- Sgwrs am ddim gyda phob math o bobl o Springs Flett yn. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Springs Flett yn:


Newyddion: Chwarae Teg. Cydraddoldeb yn y Sector Preifat.\nChwarae Teg — July 27, 2015\nDrwy weithio gyda busnesau yn y sector hwn i annog mwy o fenywod i ymuno â sectorau sy’n cael eu rheoli gan ddynion fel arfer, gellir datblygu gweithlu mwy cytbwys a chynrychiadol.\nMae rhoi arferion cydraddoldeb ac amrywiaeth ar waith wedi dod yn hollbwysig ym mhob gweithle, ond beth mae hyn yn ei olygu i fusnesau yn y sector preifat?\nYma yn Chwarae Teg rydym wrthi’n gweithio ar ein prosiect £10.2 miliwn newydd a gyllidir gan Gronfa Gymdeithasol Ewrop a Llywodraeth Cymru, Cenedl Hyblyg 2, sy’n canolbwyntio ar ddatblygiad menywod yn y gweithle, gan fynd i’r afael â materion fel y bwlch cyflog rhwng y rhywiau ac annog menywod i ddringo’r ysgol yn eu gyrfaoedd.\nRydym yn cydweithio â busnesau’r sector preifat i godi ymwybyddiaeth o’r materion hyn a datblygu polisïau sy’n gweithio tuag at gydraddoldeb rhywiol.\nFelly, beth yw manteision gweithlu cynhwysol i’r sector preifat?\nMae’n amlwg y gall menywod gynnig safbwynt gwahanol – gyda’u gwahanol ffyrdd o feddwl a mynd ati i gyflawni tasgau.\nFodd bynnag, gallant fanteisio ar hyn. Mae cydymffurfiaeth wrth wneud penderfyniadau’n gallu achosi problemau, ond bydd annog ystod amrywiol o safbwyntiau, creadigrwydd ac arloesedd yn arwain at ffyrdd gwell o ddatrys problemau a gwneud penderfyniadau.\nGall busnesau elwa hefyd ar gronfa sgiliau ehangach. Mae amrywiaeth yn arwain at fwy o sgiliau a gwybodaeth, gan roi gwell driniaeth o’r hyn y gellir ei wneud i wella cynhyrchiant a pherfformiad busnes.\nMae Cenedl Hyblyg 2 yn unigryw gan ei fod yn cefnogi 9 sector blaenoriaeth economi Cymru, gyda phwyslais penodol ar bynciau STEM lle nad oes gan fenywod gynrychiolaeth ddigonol o gwbl.\nMae angen cydraddoldeb gan mai menywod yw 50% o’r boblogaeth.\nFelly, mae angen iddynt gael eu cynrychioli yn y gweithlu er mwyn gallu diwallu anghenion cleientiaid a chwsmeriaid benywaidd.\nCredaf y byddech chi neu’ch busnes yn elwa ar gymryd rhan yn Cenedl Hyblyg 2. Dilynwch y ddolen hon i gofrestru’ch diddordeb a chael clywed am yr holl ddatblygiadau diweddaraf.\nYsgrifennwyd gan Olivia Brett, Israddedig Busnes Rhyngwladol o Brifysgol Loughborough.\nLatest news: Diweddariad Cenedl Hyblyg 2!\nAr gyfer Menywod – rydym yn awr yn derbyn ceisiadau: Cenedl Hyblyg 2 – All Systems Go!\nEich camau nesaf?\nYn y cyfamser, cysylltwch â: 0300 365 0445, neu anfonwch e-bost: an2@chwaraeteg.com am rhagor o wybodaeth.\nNext post Fy mhrofiad, Chwarae Teg\nPrevious post Nid dim ond ar gyfer bechgyn


Vimanas yn Ymerodraeth Rama: Roedd y Nefoedd Hynafol yn cael ei ddominyddu gan beiriannau hedfan haearn Bydysawd Sueneé\n7291x 02. 12. 2019 Darllenydd 1\nTestunau Sansgrit maent yn llawn cyfeiriadau at dduwiau a brwydrau nefol y defnyddiwyd y pwerus ynddynt Fimans yn cynnwys arfau marwol soffistigedig. Un tro roedd sawl un (naill ai'n barhaol neu dros dro) ar y Ddaear o hiliau. Roedd rhai ohonynt yn brwydro i ennill rheolaeth ar ein planed.\nTrosglwyddwyd naratif y cyfarfodydd hyn ar lafar o'r naill genhedlaeth i'r llall, nes iddynt gael eu hysgrifennu o'r diwedd ar bapur dros y canrifoedd. Heddiw gallwn ddarllen amdanynt mewn epigau cysegredig fel "Ramayana", "Mahabharata", "Bhagavata Purana" ac eraill.\nAr ddiwedd 19. ganrif a gyflwynwyd yogi Indiaidd Swami Vivekananda fel y grefydd ac athroniaeth Vedic gyntaf yn yr Unol Daleithiau ac Ewrop. Cyfarfu â gwyddonwyr a meddylwyr gwych fel Edison, yr Arglwydd Kelvin a'n Nikola Tesla gwych. Cafodd Tesla ei ysbrydoli’n ddwfn gan gysyniadau a gwybodaeth Vivekananda a gafwyd o’r Vedas Indiaidd. Cafodd ei swyno hefyd gan gosmoleg Vedic, ei chysyniadau, a deallodd eu bod yn berffaith ategu damcaniaethau presennol y Gorllewin. Ond ni allai Tesla “ddangos hunaniaeth egni a mater. Daeth prawf mathemategol yr egwyddor hon tua deng mlynedd yn ddiweddarach pan gyhoeddodd Albert Einstein ei erthygl ar berthnasedd. Mae'r hyn maen nhw wedi'i wybod yn y dwyrain am 5 000 ers blynyddoedd wedi bod yn hysbys yn y Gorllewin… ”(Tesla yng Nghymdeithas Goffa Efrog Newydd).\nMae'r testunau Vedic yn dweud bod y "cerbyd hedfan" - sy'n hysbys i ni fel Viman - gallai symud fel UFOfodd bynnag, chwifiodd y peilot - i fyny, i lawr, ymlaen neu yn ôl. Roedd yn siâp hirgrwn ac yn symud ar gyflymder uchel diolch i arian byw a gynhyrchwyd gan nant aer gref. Mae'n debyg bod mercwri wedi chwarae rhan bwysig yn y gyriant y "cerbydau nefol" hyn a ddisgrifir yn aml mewn testunau Sansgrit hynafol.\nYn ei "Llawlyfr Gwrth-Disgyrchiant," mae David H. Childress yn sôn am ffynhonnell Indiaidd arall, Samar, gan ddweud bod "Vimans wedi'u hadeiladu'n dda, a pheiriannau haearn llyfn â gwefr mercwri a adawodd fflamau rhuo".\nA yw'n bosibl bod gan arian byw rywbeth i'w wneud â system ganllaw a gyriant Viman? A allai'r darganfyddiad Sofietaidd o "offer oedrannus a ddefnyddir i lywio cerbydau gofod" yn ogofâu pell Turkestan ac Anialwch Gobi dynnu sylw at bwysigrwydd mercwri yn strwythurau Viman? Disgrifiwyd y dyfeisiau dirgel hyn fel gwrthrychau hemisfferig wedi'u gwneud o wydr neu borslen, gan orffen gyda chôn gyda diferyn o arian byw y tu mewn iddo.\nMae "Vaimanika Sastra" yn destun Sansgrit ar dechnoleg gofod, wedi'i ailddarganfod mewn teml Indiaidd yn 1875 sy'n dyddio'n ôl i 4. ganrif CC.\nYn ei lyfr "Vaimanika Sastra", dywedodd y Bharadwaja fod y doeth, wedi casglu gwybodaeth am y Vimanas o leiaf wyth deg o hen destunau ac epigau Vedic. Gwiriodd ysgolheigion a ddaeth o hyd i waith Bharadwaj hwn yn 1918 yn Llyfrgell Sansgrit Frenhinol Barbuda i'r gogledd o Mumbai, India, ei ddilysrwydd, gan gynnwys dilysrwydd y llawysgrifau a dynnodd o'i waith.\nMae ei waith yn cynnwys disgrifiad manwl o gerbydau hedfan ar gyfer hedfan sifil a rhyfel, cargo deulawr a thri llawr ac awyrennau teithwyr a ddefnyddir i gludo 400 i bobl 500. Mae hefyd yn cynnwys manylion dylunio - cydrannau sylfaen 31 y cerbydau hyn a'r mathau 16 o ddeunyddiau amsugno golau a gwres a ddefnyddir, cyfarwyddiadau peilotiaid, union ddimensiynau a disgrifiadau o ba fath o fetel a deunyddiau eraill fyddai fwyaf addas ar gyfer dylunio awyrennau, gan gynnwys offer na ellir ei dorri a gwrth-dân.\nDywedodd Bharadwaja fod y doeth yn cyfeirio at o leiaf swyddfeydd hynafol 70 ac arbenigwyr hedfan 10; yn anffodus collir yr adnoddau hyn heddiw.\nMae'n annhebygol iawn y gallai unrhyw un, hyd yn oed y bardd neu'r ysgrifennwr mwyaf disglair, greu'r fath fath o "straeon tylwyth teg uwch-dechnoleg" gyda disgrifiad cywir o arfau pwerus a cherbydau soffistigedig. Ar y llaw arall, mae'n debygol bod ysgrifenwyr testunau diweddarach ar Vimanas wedi ysgrifennu fel arsylwyr, gan dynnu ar destunau llawer hŷn, ac wrth gwrs nid oeddent yn deall cymaint egwyddor eu gyriant na manylion technegol eraill.\nMae'r testunau hyn yn disgrifio'r Vimanas pwerus, y cawr a'r lleiaf, a fwriadwyd ar gyfer un teithiwr yn unig. Wrth eu hymyl mae disgrifiadau o "ddinasoedd hedfan bron yn hunangynhwysol" yn symud yn y gofod. Roedd y "dinasoedd" hyn - gwrthrychau enfawr yn cylchdroi o amgylch eu bwyeill eu hunain - yn helaeth ac wedi'u haddurno'n gyfoethog. Roedd dinasoedd gofod o'r fath â gatiau arbennig ar gyfer peiriannau glanio yn cylchdroi'r Ddaear yn gyson.\nDisgrifir dyluniad y cerbydau hyn hefyd yn y 'Samaranganasutradhara'. Mae gan y gwaith, sy'n rhoi cipolwg i ni ar wybodaeth dechnolegol hynafol Indiaidd, un o'i wyth deg tri phennod hir wedi'i neilltuo ar gyfer gwahanol ddyfeisiau mecanyddol. Er enghraifft, eglurir dyluniad cerbydau hedfan siâp adar. Mae yna hefyd sawl pennill yn delio â robotiaid sydd i fod i weithredu fel gwarcheidwaid.\nYn y canllaw gwyddoniaeth hwn, mae Omniverz, Alfred Lambremont Webre yn cyflwyno tystiolaeth ailadroddus syfrdanol o fywyd allfydol ac allfydol am wareiddiadau deallus sy'n cynnwys eneidiau ym mywyd ôl-dechnoleg ddirgel dirgel a bodolaeth canolfan gyfrinachol a bywyd ar y blaned Mawrth.\nTagiau: Albert Einstein, Nikola Tesla, cawri, tân, gwareiddiadau hen, golau, Bydysawd, aer, gwlad, bywyd\n1152x Darllenydd 1


Tsieina Cynhyrchion Newydd 2 mewn 1 OTG USB Ffi Ffioedd Cable gyda Ffioedd Codi Tâl i Ffôn OTG Swyddogaeth Cynhyrchwyr a Chyflenwyr - Ffatri Cyfanwerthu - Gooda Electroneg\nCynhyrchion Newydd 2 mewn 1 OTG USB Ffioedd Cable Ffioedd gyda Ffioedd Codi Tâl i Ffôn OTG Swyddogaeth\nNodweddion a pharamedrau deunydd: PVC + FDY, 3.5 maint copr llinell gwehyddu amgylcheddol: (46 * 2C + 14 * 3C) * terfynfa 0.08: USB-OTG, micro 5P, hyd defnydd micro-IP5 (M): 1 lliw: moethus swyddogaeth aur, arian: trosglwyddo data, tâl, OTG ar hyn o bryd: 2.4A informations Manylion: Cynhyrchion newydd 2 mewn 1 OTG USB ...\nCynnyrch newydd 2-yn-1 OTG USB ffôn ffioedd cebl gyda chodi ffôn i ffonio swyddogaeth OTG\nMae'r cebl hwn yn gostau cymorth cebl ffôn symudol amlswyddogaethol a throsglwyddo data, trawsnewid data, pan nad yw eich ffôn yn drydan yn y tu allan, os oes gan eich ffôn eich trydan drydan, yna gallwch ddefnyddio'r llinell ddata sy'n docio ei linell codi tâl ffôn. ei ffi trydan ffôn i'ch ffôn\ndeunydd: PVC + FDY, 3.5 llinell wehyddu amgylcheddol\nmaint copr: (46 * 2C + 14 * 3C) * 0.08\nterfynell: USB-OTG, micro 5P, micro-IP5 defnydd arbennig\nlliw: aur moethus, arian\nswyddogaeth: trosglwyddo data, tâl, OTG\nBeth mae OTG yn ei olygu?\nOTG yw'r byrfodd o On-The-Go. Mae'n dechnoleg a ddatblygwyd yn ystod y blynyddoedd diwethaf. Fe'i rhyddhawyd gan USB Implementers Forum ym mis Rhagfyr 18, 2001. Fe'i defnyddir yn bennaf ar gyfer cysylltiad data rhwng gwahanol ddyfeisiau neu ddyfeisiau symudol.\nYn arbennig, Pad, ffôn symudol, offer defnyddwyr. Mae amrywiaeth o wahanol fathau o gysylltwyr megis y camera digidol, y camera, yr argraffydd ac offer arall yn cael eu newid, ac mae'r cyfnewid data rhwng y 7 math o gardiau storio yn anghyfleus.\nHot Tags: cynhyrchion newydd 2-1 OTG cebl codi ffôn USB gyda chodi ffôn i ffonio swyddogaeth OTG, Tsieina, gweithgynhyrchwyr, cyflenwyr, ffatri, cyfanwerthu, wedi'i addasu\nPâr o: Ansawdd uchel uwch-hir 3M Micro USB cebl Data â PVC a PEP pysgota Net Braid Wire deunydd Nesaf: Y Cable Codi Tâl Magnetig mwyaf poblogaidd yn 3 ar gyfer Mathau Micro iPhone Math C\n2017 Cynhyrchion Newydd Cable Data Codi Tâl Magnetig...


Sgwrsio Ioba. Sgwrsio am ddim gyda dieithryn ar hap yn syth o Ioba.\nCroeso i Chatroulette IobaCyswllt i berson aleatory unrhyw le yn y byd. Gyda Chatroulette Ioba gallwch ddewis rhwng yr opsiynau canlynol:- Sgwrs am ddim gyda phob math o bobl o Ioba. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Ioba:


Rydym yn dal carbon deuocsid\nEr mwyn lleihau faint o garbon deuocsid (CO2) sydd yn ein hatmosffer rydym yn edrych ar dechnegau sy'n ei ddal o'r aer, a'i drawsnewid yn gynhyrchion y gall diwydiant eu defnyddio.\nFodd bynnag, ar hyn o bryd mae’n ddrud iawn, ac mae un cwmni wedi amcangyfrif ei bod hi’n costio $600 i ddal un dunnell o CO2. Mae gan y CO2 sy’n cael ei ddal werth isel ar y farchnad, mor isel â $20 y dunnell.\nEr mwyn mynd i’r afael â’r mater cost, mae Dr Enrico Andreoli a Dr Jennifer Rudd fel rhan o’r prosiect Lleihau Allyriadau Carbon (RICE), ochr yn ochr ag ymchwilwyr eraill o’r Sefydliad Ymchwil Diogelwch Ynni (ESRI), yn canolbwyntio ar rywbeth sy’n creu mwy o elw ac a fydd yn cyd-fynd â’r economi gylchol yn well. Mae’r tîm yn trosi carbon deuocsid yn gynnyrch masnachol drwy ddefnyddio proses a elwir yn lleihau electrocemegol. Yn y broses hon, caiff CO2 ei ddal a’i adweithio ag ynni adnewyddadwy, gan ei droi’n gynnyrch â gwerth uwch.\nCau ciwbiau carbon 3D\nMae Dr Andreoli a Dr Rudd wedi defnyddio’r dull uchod i greu amrywiaeth o gynnyrch gwahanol a defnyddiol, gan gynnwys propanol, sydd â gwerth uchel.\nMae Dr Rudd hefyd yn arwain prosiect rhyngddisgyblaethol sy’n ennyn diddordeb myfyrwyr cyfnod allweddol 3 yn eu hallyriadau carbon eu hunain ac mae bellach yn Uwch Ddarlithydd yn yr Ysgol Reolaeth yn arbenigo mewn addysg newid hinsawdd ac economi gylchol.\nLleihau Allyriadau Carbon Diwydiannol (RICE)\nRhagor o wybodaeth am yr ymchwil hon ac erthyglau eraill gan Dr Enrico Andreoli a Dr Jennifer Rudd\nOxygen depolarised cathode as a learning platform for CO2 gas diffusion electrodes / Sandra Hernandez-Aldave, Enrico Andreoli - Catalysis Science and Technology (2022)\nInvestigation into the Re-Arrangement of Copper Foams Pre- and Post-CO2 Electrocatalysis / Jennifer Rudd, Sandra Hernandez Aldave, Ewa Kazimierska, Louise Hamdy, Odin Bain, Andrew Barron, Enrico Andreoli - Chemistry (2021)\nFundamentals of Gas Diffusion Electrodes and Electrolysers for Carbon Dioxide Utilisation: Challenges and Opportunities / Sandra Hernandez Aldave, Enrico Andreoli - Catalysts (2020)\nPoly-Amide Modified Copper Foam Electrodes for Enhanced Electrochemical Reduction of Carbon Dioxide / Sunyhik Ahn, Konstantin Klyukin, Russell Wakeham, Jennifer Rudd, Aled R. Lewis, Shirin Alexander, Francesco Carla, Vitaly Alexandrov, Enrico Andreoli - ACS Catalysis (2018)\nEdrychwch ar erthyglau eraill gan Dr Enrico Andreoli a Dr Jennifer Rudd